hotchpotch/miracl-hf-unified huggingface dataset:
มานุแอล วาลส์
มานุแอล วาลส์ (; เกิดวันที่ 13 สิงหาคม ค.ศ. 1962) มีชื่อเต็มว่า มานุแอล การ์ล็อส วาลส์ กาลแฟตี () เป็นนักการเมืองฝรั่งเศสที่ดำรงตำแหน่งนายกรัฐมนตรีแห่งสาธารณรัฐฝรั่งเศส ตั้งแต่วันที่ 1 เมษายน พ.ศ. 2557 จนถึง วันที่ 6 ธันวาคม พ.ศ. 2559 ก่อนหน้าเคยดำรงตำแหน่งเป็นรัฐมนตรีว่าการกระทรวงมหาดไทยในระหว่างปี ค.ศ. 2012 - 2014 และเขาเป็นสมาชิกพรรคสังคมนิยมอีกด้วย
มานุแอล วาลส์เกิดที่เมืองบาร์เซโลนา ประเทศสเปน โดยบิดาเป็นชาวกาตาลัน และมารดาเป็นชาวสวิส วาลส์ได้รับเลือกตั้งเป็นนายกเทศมนตรีเมืองเอวรีในช่วงปี ค.ศ. 2001 - 2012 และยังได้รับเลือกตั้งเป็นสมาชิกสภาผู้แทนราษฎร ระหว่างปี ค.ศ. 2002 ถึง ค.ศ. 2012 ในวันที่ 1 เมษายน พ.ศ. 2557 มานุแอล วาลส์ได้รับการแต่งตั้งจากประธานาธิบดีฟร็องซัว ออล็องด์ ให้ดำรงตำแหน่งนายกรัฐมนตรีแห่งสาธารณรัฐฝรั่งเศส ต่อจากฌ็อง-มาร์ก เอโร ซึ่งประกาศลาออกจากตำแหน่งก่อนหน้านั้นหนึ่งวันอันสืบเนื่องมาจากการพ่ายแพ้ครั้งใหญ่ของพรรคสังคมนิยมในการเลือกตั้งท้องถิ่นฝรั่งเศสปี ค.ศ. 2014
พระราชวรเมธี (ประสิทธิ์ พฺรหฺมรํสี)
รองศาสตราจารย์ ดร. พระราชวรเมธี นามเดิม ประสิทธิ์ อินทร์กรุงเก่า ฉายา พฺรหฺมรํสี ผู้ช่วยเจ้าอาวาสวัดประยุรวงศาวาสวรวิหาร, เลขานุการเจ้าคณะภาค ๒ , ดำรงตำแหน่งเป็นรองอธิการบดีฝ่ายบริหาร มหาวิทยาลัยมหาจุฬาลงกรณราชวิทยาลัย
พรรคเกษตรสังคม
พรรคเกษตรสังคม เป็นพรรคการเมืองที่จดทะเบียนก่อตั้งเมื่อปี พ.ศ. 2517 โดยมีนาย เสวตร เปี่ยมพงศ์สานต์ เป็นหัวหน้าพรรคและมีนาย จารุบุตร เรืองสุวรรณ เป็นเลขาธิการพรรค โดยมีผู้ร่วมก่อตั้งอาทิ น้อม อุปรมัย สวัสดิ์ คำประกอบ สะไกร สามเสน อุดร ตันติสุนทร ปัญจะ เกสรทอง ประเทือง คำประกอบ แผน สิริเวชชะพันธ์
ทางพรรคลงรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 ได้รับเลือกตั้ง 19 ที่นั่ง หลังจากการเลือกตั้งครั้งนี้นายเสวตร ได้ลาออกจากตำแหน่งหัวหน้าพรรค และนำสมาชิกบางส่วนย้ายไปสังกัดพรรคประชาธิปัตย์ ที่ประชุมจึงได้มีการเลือกนาย สวัสดิ์ คำประกอบ มาเป็นหัวหน้าพรรคคนใหม่
ในเวลาต่อมา พรรคกิจสังคม ซึ่งมี หม่อมราชวงศ์คึกฤทธิ์ ปราโมช นายกรัฐมนตรี เป็นหัวหน้าพรรคได้พยายามชักชวนพรรคเกษตรสังคมเข้าร่วมรัฐบาล และได้มีการแต่งตั้งนายแสวง พิบูลย์สราวุธ ประธานพรรคเกษตรสังคม เป็นรัฐมนตรีช่วยว่าการกระทรวงอุตสาหกรรม เมื่อวันที่ 8 มกราคม พ.ศ. 2519 แต่พรรคร่วมรัฐบาลไม่เห็นด้วย จึงเป็นสาเหตุหนึ่งที่ทำให้หม่อมราชวงศ์คึกฤทธิ์ ตัดสินใจยุบสภาผู้แทนราษฎร เมื่อวันที่ 12 มกราคม พ.ศ. 2519
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคเกษตรสังคม นำโดยนายสวัสดิ์ คำประกอบ ได้รับเลือกตั้ง 9 ที่นั่ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เมื่อวันที่ 22 เมษายน พ.ศ. 2522 พรรคเกษตรสังคม ได้รับเลือกตั้ง 8 ที่นั่ง ในพื้นที่จังหวัดนครสวรรค์ทั้งจังหวัด (6 ที่นั่ง) และจังหวัดเพชรบูรณ์ จังหวัดนครพนม จังหวัดละ 1 ที่นั่ง หลังจากนั้นได้เข้าร่วมในรัฐบาลของพลเอก เกรียงศักดิ์ ชมะนันทน์ โดยนายสวัสดิ์ คำประกอบ หัวหน้าพรรคได้รับตำแหน่งรัฐมนตรีประจำสำนักนายกรัฐมนตรี
10 Years of Love เดอะสตาร์ ทีวี สเปเชียล
10 YEARS OF LOVE THE STAR TV SPECIAL เป็นรายการที่สานต่อความสนุกจากคอนเสิร์ต "10 Years of Love THE STAR in concert" กับการรวมตัวกันของ 50 ศิลปินจากเดอะสตาร์ทั้ง 10 รุ่น โดยนำมาออกอากาศทางช่องวัน ซึ่งในรายการนี้จะมีการผลัดเปลี่ยนหมุนเวียนเหล่าเดอะสตาร์ขึ้นมาโชว์บนเวทีในแต่ละสัปดาห์ ซึ่งปัจจุบัน รายการนี้ได้ออกอากาศครบทุกตอนแล้ว แต่ช่องวันได้นำมาออกอากาศซ้ำอีกครั้งเนื่องจากการแข่งขันเดอะสตาร์ ค้นฟ้าคว้าดาวปีที่ 11 ยังไม่ได้เริ่มการแข่งขัน จึงทำให้ยังไม่มีรายการมาออกอากาศในช่วงเวลาดังกล่าว
โค อึน-บี
โค อึน-บี (; ; 23 พฤศจิกายน ค.ศ. 1992 – 3 กันยายน ค.ศ. 2014) ชื่อบนเวทีคือ อึนบี (EunB) เป็นนักร้องชาวเกาหลีใต้ เป็นสมาชิกคนหนึ่งของเกิร์ลกรุปเลดีส์โค้ดในฐานะนักร้องประสานเสียงค่ายโพลาริสเอนเตอร์เทนเมนต์
อึนบีสำเร็จการศึกษาจากโรงเรียนศิลปะสหศึกษาฮันริม โรงเรียนมัธยมในเกาหลีใต้ที่มีไอดอลวัยรุ่นเกาหลีเข้าศึกษา ก่อนเปิดตัว เธอเป็นที่รู้จักเพราะเกี่ยวข้องกับบุคคลหลักของเอสบีเอส ชื่อคิม ซ็อง-จุน โพลาริสเอนเตอร์เทนเมนต์ยืนยันว่า อึนบีและคิม ซ็อง-จุน เป็นญาติกันทางสมรส
วันที่ 3 กันยายน ค.ศ. 2014 สมาชิกวงเลดีส์โค้ดประสบอุบัติเหตุทางรถยนต์ รถตู้ของพวกเธอชนรั้วถนนบนทางด่วนย็องดงใกล้เคียงแขวงซินกัน อึนบีเสียชีวิตในที่เกิดเหตุ มีข้อมูลอย่างไม่เป็นทางการว่า คนขับเสียชีวิตเช่นกัน รีเซและโซจ็องได้รับบาดเจ็บสาหัส ส่วนรีเซอยู่ในภาวะวิกฤติและเสียชีวิตในสี่วันถัดมา
ไผ่หก
ไผ่หก () เป็นไผ่ชนิดหนึ่งในสกุล "Dendrocalamus" เส้นผ่านศูนย์กลางยาว 12–15 เซนติเมตร และสูงได้ถึง 15–18 เมตร พบในเอเชียใต้ จีน อินเดีย ภูฏาน เนปาล ปากีสถาน ภาษากะเหรี่ยงเรียก หว่าซึ มีเหง้าใต้ดิน ลำต้นเหนือดินตั้งตรงเป็นกอ ลำต้นอ่อนมีขนสีขาว กาบหุ้มลำต้นเกลี้ยงหรือมีขนสีน้ำตาล ใบเดี่ยว ขอบใบสากมือและคม ผิวใบมีขน ก้านใบสั้น กาบใบเป็นสัน โคนพองและหยัก กระจังใบยาวเป็นเคียว มีขนสีม่วง ดอกช่อ ออกตามปลายยอด
ในไทย หน่ออ่อนนำมาทำอาหารหน่อรับประทานได้ มีรสขมเล็กน้อย เนื้อไม้ใช้ทำเครื่องจักสาน
ผู้ปกครองร่วมแห่งอันดอร์รา
ผู้ปกครองร่วมแห่งอันดอร์รา (; ; ) ถือเป็นตำแหน่งของผู้ปกครองราชรัฐอันดอร์รา ซึ่งเป็นประเทศที่ไม่มีทางออกสู่ทะเลซึ่งตั้งอยู่ในเทือกเขาพิเรนีสโดยมีพรมแดนติดกับประเทศฝรั่งเศสและประเทศสเปน ตำแหน่งผู้ปกครองร่วมนั้นถือกำเนิดขึ้นในปี ค.ศ. 1278 จากสนธิสัญญาระหว่างบิชอปแห่งอูร์เฌ็ลย์กับเคานต์แห่งฟัวซึ่งมีอำนาจทางภาคใต้ของประเทศฝรั่งเศสในปัจจุบันในสมัยยุคกลาง โดยตำแหน่งผู้ปกครองร่วมนี้ได้ใช้สืบต่อมาอย่างยาวนานตั้งแต่สมัยนั้นจนถึงปัจจุบัน
ในปัจจุบันบิชอปแห่งอูร์เฌ็ลย์และประธานาธิบดีฝรั่งเศสนั้นมีฐานะเป็นเจ้าชายผู้ปกครองร่วม (Co-prince of Andorra) ซึ่งเป็นผลสืบเนื่องมาจากการผนวกบรรดาศักดิ์เคานต์แห่งฟัวเข้ากับราชบัลลังก์ของฝรั่งเศสสมัยพระเจ้าอ็องรีที่ 2 และจึงสืบเนื่องต่อมาจนถึงสมัยสาธารณรัฐ
ราชรัฐอันดอร์รานั้นมีความพิเศษตรงที่ถูกปกครองร่วมโดยสองราชวงศ์ โดยสายหนึ่ง (คือ ประธานาธิบดีแห่งฝรั่งเศส) นั้นถือเป็นราชวงศ์เดียวในโลกที่ได้รับการเลือกตั้งโดยสามัญชน ซึ่งก็มิใช่ราษฎรแห่งอันดอร์รา แต่โดยราษฎรฝรั่งเศส ประธานาธิบดีฝรั่งเศสนั้นยังเป็นตำแหน่งเดียวที่เป็นทั้งพระมหากษัตริย์และประมุขแห่งสาธารณรัฐในคนเดียวกัน
สถาบันมะเร็ง ดร.บี โบรูอาห์
สถาบันมะเร็ง ดร.บูบาเนสวอร์ โบรูอาห์ (; อักษรย่อ: BBCI) เป็นโรงพยาบาลรักษามะเร็งและศูนย์การวิจัยในกูวาฮาติ ประเทศอินเดีย ซึ่งเป็นศูนย์มะเร็งส่วนภูมิภาคที่ได้รับการยอมรับโดยรัฐบาลอินเดีย สถาบันแห่งนี้ตั้งชื่อตามชื่อของ ดร.บูบาเนสวอร์ โบรูอาห์ ผู้เป็นทั้งแพทย์และนักการกุศล ซึ่งสถาบันแห่งนี้ได้รับการก่อตั้งขึ้นเมื่อวันที่ 18 พฤศจิกายน ค.ศ. 1973 และได้รับสถานะเป็นศูนย์มะเร็งส่วนภูมิภาคในปี ค.ศ. 1980
สมเกียรติ
สมเกียรติ () เป็นวงดนตรีแนวป็อปร็อก สัญชาติไทย สังกัดค่ายสมอลล์รูม
สมเกียรติเกิดจากการรวมตัวตั้งวงเล่นดนตรีโดยเริ่มจาก นนท์, โบ๊ท, บอส เรียนอยู่ที่เดียวกัน ต่อมาได้ “นัท” และ “โซ่” ตามมาสมทบจนเกิดเป็นวงที่ร่วมเล่นดนตรีกันอย่างจริงจัง เก็บเกี่ยวประสบการณ์จากการออกไปเล่นตามผับ ตามร้านต่าง ๆ จนมีโอกาสได้เข้าร่วมประกวดวงดนตรี ด้วยฝีไม้ลายมือในการแสดงสดทั้งการร้องและการเล่นเข้าตากรรมการ จนได้รับรางวัลชนะเลิศการประกวดวงดนตรีเวที Coke Music Award 2010 ซึ่งนั่นถือเป็นจุดเริ่มต้นของวง “สมเกียรติ”
ต่อมาได้เจอกับพี่รุ่งและพี่เชาว์ จึงชวนกันไปส่ง Demo เพลงให้กับสมอลล์รูม และใช้เวลาอยู่กับการผลิตผลงานดนตรีเป็นเวลากว่า 2 ปี จึงได้ออกมาเป็นดนตรีที่มีกลิ่นอายของยุคสมัยใหม่และมีเมโลดี้สำเนียงการร้องที่เป็นเอกลักษณ์ เพิ่มด้วยจังหวะและ Rhythm ที่มีความสนุกชวนให้เต้น จึงออกมาเป็นพวกเรา “สมเกียรติ” ต่อมา “โซ่” มือกลองต้องออกจากวง เนื่องจากติดภารกิจส่วนตัว จึงได้ “ยิ้ม” มาเป็นมือกลองแทน จนถึงปัจจุบันหมายเหตุ: อัลบั้มนี้เป็นการขับร้องโดย ผู้เข้ารอบ 10 คน จากการประกวด Coke Music Awards 2010 โดยนำเพลงค่าย สมอลล์รูม นำมาร้อยเรียงใหม่ในสไตล์ของตนเอง
บุญมี ราชวัฏ
บุญมี ณ ราชวัฏ มีชื่อจริงว่านายบุญมี กาวิล เกิดเมื่อ 27 พฤษภาคม พ.ศ. 2472 ที่ อำเภองาว จังหวัดลำปาง จบการศึกษาชั้นม.6 จากโรงเรียนประชาวิทย์ จังหวัดลำปาง พี่ชายของเขาเป็นนักมวยแต่ถูกชกจนตาย ทำให้เขาอยากเป็นนักมวยบ้าง โดยไปหัดมวยกับฉมัง ยุวเวช และขึ้นชกในชื่อบุญมี แม่นฉมัง ชกชนะนักมวยชื่อดังในท้องถิ่นได้หลายคน จนกระทั่งชกชนะเปลี่ยน กิ่งเพชรได้ จึงเดินทางมากรุงเทพฯ โดยมาอยู่ค่ายราชวัฏของยอแสง ภาณุทัต
ใน พ.ศ. 2492 เวทีราชดำเนินได้เปลี่ยนการชั่งน้ำหนักนักมวยจากสโตนหรือกิโลกรัมมาเป็นปอนด์ตามแบบมวยสากลและจัดให้มีการชกชิงแชมป์รุ่นต่างๆ บุญมีได้ชกชิงแชมป์ในรุ่นเวลเตอร์เวทหรือ 147 ปอนด์ กับยอดยิ่ง เมืองสุรินทร์ และเป็นฝ่ายชนะได้ครองแชมป์เวทีราชดำเนินเป็นคนแรกในรุ่นนี้ ก่อนจะเสียแชมป์ให้สามารถ ศรแดงในภายหลัง ในการชกมวยที่เวทีราชดำเนินนี้ บุญมีชกชนะนักมวยชื่อดังได้หลายคน เช่น พิชิต ชอบชก หลาวทอง ชอบชก ประสิทธิ์ ยอดศรจันทร์ ศิริศักดิ์ อุดมศักดิ์ อำพล ยอดศรจันทร์ ชาย ศิษย์สิงห์ สมศรี เทียมกำแหง เรืองชัย เจนณรงค์ วรเทพ เลือดอุบล
บุญมีขึ้นชกครั้งสุดท้ายแพ้น็อค ดาวทอง สิงหพัลลภ จึงแขวนนวมไปและทำงานกับบริษัทขนส่ง จำกัดจนเกษียณอายุ และอยู่กับครอบครัวที่จังหวัดนครราชสีมา ก่อนจะป่วยเป็นมะเร็งต่อมลูกหมาก และเสียชีวิตเมื่อ 8 พฤษภาคม พ.ศ. 2555 รวมอายุได้ 83 ปี
GReeeeN
GReeeeN (กรีน) คือวงป๊อปร็อค, ฮิปฮอป, เบรกบีต ของประเทศญี่ปุ่น มีสมาชิกวง 4 คน คือ ฮิเดะ (ヒデ), นาวิ (ナビ), คุนิ (92) และโซ (ソウ) ทั้งสี่เซ็นสัญญากับยูนิเวอซัลมิวสิคในปีพ.ศ. 2550 สัญลักษณ์ของวงนี้คือรูปปากที่เต็มไปด้วยฟัน และตัวอี (E) แสดงถึงสมาชิกทั้ง 4 ของวงนี้
ทั้งสี่เรียนสาขาทันตแพทยศาสตร์ ที่มหาวิทยาลัยโออุ (奥羽大学) ในจังหวัดฟุกุชิมะ
อักษรอยามี
อักษรอยามี ( Ajami: ')หรืออยามิยะห์"' ( ")," เป็นชื่อของอักษรชนิดหนึ่งโดยมีรากศัพท์มาจากภาษาอาหรับหมายถึงต่างชาติ เป็นการนำอักษรอาหรับมาใช้เขียนภาษาในกลุ่มภาษาแอฟริกา โดยเฉพาะภาษาฮัวซาและภาษาสวาฮิลี ภาษากลุ่มแอฟริกามีระบบสัทวิทยาต่างจากภาษาอาหรับทำให้มีการปรับอักษรอาหรับเพื่อแสดงเสียงเหล่านั้น ด้วยระบบที่ต่างไปจากอักษรอาหรับที่ใช้ในกลุ่มที่ไม่ได้พูดภาษาอาหรับในตะวันออกกลาง
ภาษาฮัวซาในแอฟริกาตะวันตกเป็นตัวอย่างของภาษาที่ใช้อักษรอยามี โดยเฉพาะในช่วงก่อนเป็นอาณานิคม เมื่อมีโรงเรียนสอนอัลกุรอ่านให้แก่เยาวชนมุสลิม และได้สอนอักษรอยามีด้วย เมื่อเจ้าอาณานิคมตะวันตกได้พัฒนาระบบการเขียนภาษาฮัวซาด้วยอักษระลตินหรือโบโก การใช้อักษรอยามีได้ลดลง และปัจจุบันใช้น้อยกว่าอักษรละติน แต่ยังใช้อยู่มากในงานทางด้านศาสนาอิสลาม การใช้อักษรอยามีกับภาษาอื่นในประเทศมุสลิมพบได้ทั่วไป
ภาษาฮัวซาเขียนด้วยอักษรอยามีตั้งแต่ประมาณพุทธศตวรรษที่ 20 ไม่มีระบบมาตรฐานสำหรับอักษรอยามี และผู้เขียนต่างคนกันใช้ตัวอักษรต่างกัน สระเสียงสั้นแสดงด้วยเครื่องหมายสระซึ่งมีใช้น้อยในอักษรอาหรับที่ไม่ได้ใช้เขียนอัลกุรอ่าน เอกสารลายมือเขียนภาษาฮัวซายุคกลางจำนวนมากคล้ายกับเอกสารทิมปุกตูที่เขียนด้วยอักษรอยามี ต่อไปนี้เป็นตัวอย่างอักษรอยามีสำหรับภาษาฮัวซา
เกมจำลองการปกครอง
เกมจำลองการปกครอง, เกมจำลองรัฐบาล หรือเกมจำลองการเมือง คือ เกมที่พยายามจำลองการเมืองการปกครองบางส่วนหรือทั้งหมดของประเทศหนึ่ง เกมเหล่านี้อาจร่วมสถานการณ์ทางภูมิรัฐศาสตร์ (เกี่ยวข้องกับการสร้างและดำเนินนโยบายต่างประเทศ) การสร้างนโยบายการเมืองในประเทศ หรือการจำลองการรณรงค์ทางการเมือง เกมเหล่านี้แตกต่างจากประเภทเกมสงคราม (war game) คลาสสิก เนื่องจากไม่สนับสนุนหรือขาดส่วนทหารหรือการปฏิบัติ
เกมที่อิงภูมิรัฐศาสตร์และการเลือกตั้งมีมานานก่อนคอมพิวเตอร์ส่วนบุคคลกำเนิดและความสามารถของคอมพิวเตอร์ในการประมวลข้อมูลสถิติขนาดใหญ่อย่างรวดเร็ว มีเกมแนวนี้เกมแรก ๆ หนึ่งชื่อ "เดอะเกมออฟพอลลิทิกส์" ("The Game of Politics") สร้างโดย ออสวัลด์ ลอร์ด (Oswald Lord) ใน ค.ศ. 1935 ซึ่งยังมีพิมพ์จน ค.ศ. 1960 ใน ค.ศ. 1954 มีการสร้างเกมกระดาน "ดิพโพลมะซี" ("Diplomacy") ซึ่งต่างจากเกมสงครามอื่นตรงที่มีระยะ "เจรจา" ซึ่งผู้เล่นบรรลุความตกลงกับผู้เล่นอื่น แล้วค่อยดำเนินการเคลื่อนไหวทางทหารไปพร้อมกัน การเมืองระดับชาติยังเป็นพื้นที่สำคัญของเกมกระดาน ซึ่งผลิตภัณฑ์อย่างเกมกระดาน "ดีมาแชร์" ("Die Macher") ใน ค.ศ. 1986 ซึ่งเน้นการเลือกตั้งในประเทศเยอรมนี และ"เรกออฟเนชัน" ("Wreck the Nation") ซึ่งเสียดสีการเมืองของสหรัฐอเมริกาภายใต้รัฐบาลบุช "เนชันสเตดซ์" ("Nationstates") เป็นเกมจำลองบนเว็บไซต์ซึ่งให้สร้างและปรับแต่ง "ชาติ" ผู้เล่นสามารถกำหนดนโยบายของชาติตนผ่านประเด็นซึ่งผู้เล่นได้รับตามเวลาที่ปรับได้
หลัง "ดิพโพลมะซี" ประสบความสำเร็จหลายปีในฐานะเกมเล่นทางจดหมาย เกมนี้เป็นเกมแรก ๆ ที่เปลี่ยนไปใช้ประโยชน์จากอีเมล และยังเป็นเกมอีเมลที่ได้รับความนิยมใน ค.ศ. 2007
เซเรียอา ฤดูกาล 2014–15
เลกาเซเรียอา (หรือ ทิม เลกาเซเรียอา ด้วยเหตุผลทางผู้สนับสนุน) ฤดูกาล 2014–15 เป็นฤดูกาลที่ 5 นับตั้งแต่ถอนตัวออกจากฟุตบอลลีกในฤดูกาล 2010-11 ซึ่งจะเริ่มต้นเปิดฤดูกาลในวันที่ 30 สิงหาคม ค.ศ. 2014.
20 ทีมที่ลงทำการแข่งขันในลีก: 17 ทีมมาจาก ฤดูกาล 2013–14 และสามทีมเลื่อนชั้นขึ้นมาจาก เซเรียบี ฤดูกาล 2013–14. ยูเวนตุส เป็นทีมแชมป์เก่า. ในวันที่ 2 พฤษภาคม ค.ศ. 2015, ยูเวนตุสชนะเลิศถ้วยสคูเด็ตโต้ได้สำเร็จเป็นครั้งที่สี่ติดต่อกัน.
พระธรรมเจดีย์ (สมคิด เขมจารี)
พระธรรมเจดีย์ นามเดิม สมคิด บุตรทุมพันธ์ ฉายา เขมจารี เป็นเจ้าอาวาสวัดทองนพคุณ กรุงเทพมหานคร เจ้าคณะภาค 11
พระธรรมเจดีย์ มีนามเดิมว่า สมคิด นามสกุล บุตรทุมพันธ์ เกิดเมื่อวันที่ 5 พ.ค. 2487 โยมบิดา-มารดา ชื่อ นายบ่ายและนางคำตา นามสกุลบุตรทุมพันธ์ ภูมิลำเนาอยู่บ้านเลขที่ 1 หมู่ที่ 8 ตำบลอุ่มเม่า อำเภอโพนทอง จังหวัดร้อยเอ็ด
บรรพชา ณ ภูมิลำเนาจังหวัดร้อยเอ็ด เมื่อวันที่ 5 ธ.ค. 2500 มีเจ้าอธิการบุญ เจ้าอาวาสวัดศรีสะเกศ เจ้าคณะตำบลเชียงใหม่ อำเภอโพนทอง จังหวัดร้อยเอ็ด เป็นพระอุปัชฌาย์ อุปสมบทเมื่ออายุครบ 21 ปีบริบูรณ์ เข้าพิธีอุปสมบทที่วัดหนองขุ่น เมื่อวันที่ 29 พ.ค. 2508 มีเจ้าอธิการหอม คุตตจิตโต เจ้าอาวาสวัดโนนรังน้อย เจ้าคณะตำบลยางโยภาพ อำเภอม่วงสามสิบ จังหวัดอุบลราชธานี เป็นพระอุปัชฌาย์, พระอธิการจำปา สิริปุญโญ เป็นพระกรรมวาจาจารย์ และพระมหาอมร เขมจิตโต วัดหนองขุ่น เป็นพระอนุสาวนาจารย์ ได้รับฉายาว่า เขมจารี
เวิลด์เกมส์ 1985
เวิลด์เกมส์ 1985 () การแข่งขันนี้จัดขึ้นที่ลอนดอน สหราชอาณาจักร
ธีรยุทธ ศศิประภา
พลโท ธีรยุทธ ศศิประภา อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 38 (1 ตุลาคม 2556 - 30 กันยายน 2557), ผู้อำนวยการกองการศึกษา วิทยาลัยแพทยศาสตร์พระมงกุฎเกล้า "(1 ต.ค.50 - 30 ก.ย.52)", ผู้อำนวยการโรงพยาบาลค่ายสุรนารี "(1 ต.ค.52 - 30 ก.ย.55)", รองเจ้ากรมแพทย์ทหารบก "(1 ต.ค.55 - 30 ก.ย.56)" , นายทหารพิเศษ กองพันทหารปืนใหญ่ต่อสู้อากาศยานที่ 1 รักษาพระองค์ "(7 พ.ค.57 - ปัจจุบัน)"
พลโท ธีรยุทธ ศศิประภา เกิดเมื่อวันที่ 20 กุมภาพันธ์ พ.ศ. 2497 เป็นบุตรของ 
บิดา นาย มนู ศศิประภา
มารดา นางละม้าย ศศิประภา
การศึกษา จบการศึกษาชั้นมัธยมศึกษาจากโรงเรียนเตรียมทหาร รุ่นที่ 14 ได้ลำดับที่ 1 ของ โรงเรียนทั้ง 2 ชั้นปี, จบการศึกษาชั้นอุดมศึกษาจาก คณะแพทยศาสตร์ศิริราชพยาบาล มหาวิทยาลัยมหิดล, วุฒิบัตรแพทย์ผู้เชี่ยวชาญเฉพาะทางโรคผิวหนัง, หลักสูตรชั้นนายพัน เหล่า พ. รุ่นที่ 17 "(ปี 2535)", วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน "(พ.ศ. 2548 - พ.ศ. 2549)", หลักสุตรพัฒนาผู้บริหารสถาบันผลิตแพทย์แห่งประเทศไทย "(พ.ศ. 2552)"
รวมดาวกระจาย
"รวมดาวกระจาย" เป็นวงดนตรีลูกทุ่งที่โด่งดังในช่วง
ปีพ.ศ. 2500 - 2516 โดยมีครู สำเนียง ม่วงทอง ครูเพลงชื่อดังในยุคนั้นเป็นหัวหน้าวง
โดยที่มาของวงมาจากการที่ทางวงได้รับนักร้องที่ออก
จากวงดนตรีต่างๆเข้ามาอยู่จำนวนมากซึ่งนักร้องดัง
ของวงได้แก่ ผ่องศรี วรนุช,ไพรวัลย์ ลูกเพชร และ ยงยุทธ เชี่ยวชาญชัย เป็นต้น
ต่อมากระแสนิยมของทางวงเริ่มลดลงครูสำเนียงจึง
ตัดสินใจยุบวงเมื่อปี พ.ศ. 2516
สภาชาวมาเลเซียเชื้อสายอินเดีย
สภาชาวมาเลเซียเชื้อสายอินเดีย (Malaysian Indian Congress; MIC; ภาษาทมิฬ: மலேசியா இந்தியா காங்கிரெஸ்) เป็นพรรคการเมืองในมาเลเซียที่เป็นกลุ่มร่วมก่อตั้งแนวร่วมแห่งชาติ และเป็นแนวร่วมที่ได้ครองอำนาจตั้งแต่ได้รับเอกราชในพ.ศ. 2500
สภานี้ก่อตั้งเมื่อเดือนสิงหาคม พ.ศ. 2489 เมื่อสงครามโลกครั้งที่ 2 สิ้นสุดลง เพื่อเรียกร้องเอกราชให้แก่อินเดีย หลังจากอินเดียได้รับเอกราช สภาได้หันมาร่วมเรียกร้องเอกราชให้มลายา เมื่อมลายาได้รับเอกราช พรรคนี้ได้กลายเป็นตัวแทนของชนเชื้อสายอินเดียในมลายาและมาเลเซีย สภาชาวมาเลเซียเชื้อสายอินเดียได้ร่วมมือกับอุมโนและสมาคมชาวจีนมาเลเซียในพ.ศ.2497 ซึ่งกลายมาเป็นแนวร่วมแห่งชาติใน พ.ศ. 2516
สมาชิกของสภาจำกัดว่าต้องเป็นชาวมาเลเซียเชื้อสายอินเดีย ส่วนใหญ่เป็นลูกหลานของชาวทมิฬที่อพยพมายังมาเลเซีย พรรคนี้ก่อตั้งขึ้นเพื่อเป็นตัวแทนชาวอินเดียในมลายา ซึ่งส่วนใหญ่อพยพมาจากอินเดียใต้ โดยเข้ามาเป็นแรงงานให้อังกฤษ ผู้ก่อตั้งพรรคคือจอห์น เอ. ถิวี ผู้ซึ่งมองเห็นปัญหาในกลุ่มชนเชื้อสายอินเดีย ได้แก่ รู้หนังสือต่ำ ติดสุรา และเกิดความรุนแรงในครอบครัว นโยบายของพรรคเน้นที่ความร่วมมือระหว่างเชื้อชาติ และการแบ่งปันผลประโยชน์ทางเศรษฐกิจให้แก่ชุมชนเชื้อสายอินเดีย
ฟุตบอลทีมชาติเวียดนามเหนือ
ฟุตบอลทีมชาติเวียดนามเหนือเป็นทีมชาติของสาธารณรัฐประชาธิปไตยเวียดนาม ระหว่าง พ.ศ. 2492 - 2518 ซึ่งเกิดขึ้นหลังมีการแบ่งดินแดนเวียดนามเป็นเวียดนามเหนือและเวียดนามใต้ หลังจากการรวมประเทศ ระหว่าง พ.ศ. 2519 - 2533 ไม่มีการแข่งขันของทีมจากเวียดนาม ตั้งแต่ พ.ศ. 2534 เป็นต้นมา ได้มีการแข่งขันในนามฟุตบอลทีมชาติเวียดนาม การแข่งขันของฟุตบอลทีมชาติเวียดนามเหนือเป็นการแข่งขันระหว่างประเทศสังคมนิยม ไม่เคยเข้าแข่งขันฟุตบอลโลกและฟุตบอลเอเชียนคัพ
ข้อมูลจาก
วัดบางแคใหญ่
วัดบางแคใหญ่ เป็นวัดโบราณ สร้างขึ้นในสมัยกรุงศรีอยุธยา ได้รับการปฏิสังขรณ์ใหม่ในสมัยรัชกาลที่ 2 (พ.ศ. 2357) โดยเจ้าพระยาวงศาสุรศักดิ์ (แสง วงศาโรจน์) สมุหพระกลาโหม ภูมิประเทศ มีน้ำโอบ มีคลองบางแค ผ่านทางทิศตะวันออก คลองเมรุ ทางทิศเหนือ และคลองบางลี่ ทางทิศใต้ สภาพแวดล้อมร่มรื่นไปด้วยไม้สวน ตั้งอยู่ หมู่ 7 ตำบลแควอ้อม อำเภออัมพวา จังหวัดสมุทรสงคราม ฝ่ายเถรวาท มหานิกาย
วัดบางแคใหญ่ ตามคำบอกเล่าของผู้เฒ่าผู้แก่ในละแวกวัดและท่านพระครูโฆสิตสุตคุณ (กอน โฆสโก) อดีตเจ้าอาวาส และอดีตเจ้าคณะอำเภออัมพวา ซึ่งเกิดที่บ้านนี้ กล่าวว่า วัดนี้เจ้าพระยาวงศาสุรศักดิ์ (แสง วงศาโรจน์) สร้างให้กับภรรยาหลวงของท่าน จึงได้ชื่อว่าวัดบางแคใหญ่ ส่วนหลักฐานทางประวัติศาสตร์โบราณคดี ปรากฏที่ผนังภายใน ด้านหน้าอุโบสถ ซึ่งเป็นแผ่นหินชนวนมีตัวอักษรไทยภาษาไทย อ่านได้ชัดเจนว่า วันอาทิตย์ เดือนห้า ขึ้นค่ำหนึ่ง จุลศักราชพันเจดสิบสาม ปิ์มะแม ตรีศก เจ้าพญาวงศาสุรศักดิ์ผู้วามีสมุหะพระกลาโหม ได้ส้างพระอารามนิแล้วแต่ณะวันสุกร เดือนสิบ แรม สิบค่ำ พุทธศักราชล่วงแล้วได้สองพันสามร้อยห้าสิบเจด ปิ์จอฉอศก คือ ท่านเจ้าพระยาวงศาสุรศักดิ์ ได้สร้างเมื่อ พ.ศ. 2357 อันเป็นช่วงต้นแผ่นดินรัชการที่ 2 แห่งราชวงศ์จักรี
เป็นพระพุทธรูปหินทรายแดง เรียงรายรอบระเบียง นิ้วพระหัตถ์กางแบบปาละ หน้าพระเป็นรูปไข่แบบอู่ทองหน้านาง เป็นประติมากรรมสมัยก่อนกรุงศรีอยุธยา แสดงว่าอาจจะนำมาจากที่อื่นหรือเป็นของเก่าแก่ดั้งเดิมของวัด อย่างใดอย่างหนึ่งล่วงมาในสมัยอยุธยา หรือ รัตนโกสินทร์ตอนต้น มีการเอาปูนมาปั้นพอกพระศิลาทรายแดงไว้ บางองค์ก็ทำทรงเครื่อง
ใบเสมาหินทรายแดงขนาดเล็กสมัยอยุธยา เป็นแบบเดียวกับวัดหลวงพ่อวัดบ้านแหลม และวัดโบราณสมัยอยุธยาตอนปลายในเขตจังหวัดสมุทรสงครามโดยทั่วไป บ่งว่ามีการปฏิสังขรณ์ให้เป็นวัดขึ้นมาใหม่สมัยอยุธยาตอนปลาย
อยู่บนลานหน้าพระอุโบสถที่มีพระระเบียงล้อมรอบ เจดีย์เหลี่ยมย่อมุมสิบสองนี้เป็นแบบสมัยพระนารายณ์ หรือพระเพทราชา
กุฏิสงฆ์เดิมเป็นเรือนไทยยกพื้นเตี้ยๆ ภายหลังวัดได้รื้อแล้วสร้างขึ้นใหม่ โดยสร้างเป็นกุฏิสองชั้น ชั้นล่างก่ออิฐถือปูน ชั้นบนเป็นอาคารไม้ทรงไทย หลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันรูปพระอินทร์ทรงช้างเอราวัณ ภาพจิตรกรรมจะปรากฏอยู่ที่ฝาประจันไม้กั้นห้อง เป็นงานจิตรกรรมสีฝุ่นผสมกาวลงบนพื้นไม้สัก 
วัดบางแคใหญ่ เนื่องจากเป็นวัดโบราณมีประวัติอันยาวนาน เท่าที่สอบถามสืบค้นได้ มีเจ้าอาวาส ดังนี้
กองทัพโอมาน
กองทัพรัฐสุลต่านโอมาน (, al-Quwāt ul-Musalḥatu as-Sulṭān ‘Umān) ประกอบไปด้วยกองทัพบก (, : al-Jaīsh al-‘Umānī) ราชนาวีโอมาน, กองทัพอากาศ และ ตำรวจโอมาน. ก่อตั้งขึ้นในช่วงทศวรรษที่ ค.ศ. 1950 โดยรับแบบธรรมเนียมทางทหารมาจากสหราชอาณาจักร ที่ให้การอารักขารัฐสุลต่านมัสกัตและโอมาน รวมถึงรัฐในอารักขาบริเวณอ่าวเปอร์เซีย.
อเนกประสงค์
"อเนกประสงค์" (อังกฤษ : Anekprasong) เป็นวงดนตรี แนว ป๊อบ ร็อก โดยปัจจุบันสังกัดค่าย Crispy Sound
อเนกประสงค์ คือวงดนตรีแนวร็อคที่เกิดขึ้นจากการรวมตัว ของนักดนตรีอาชีพที่เล่นตามผับ ในจังหวัดพิษณุโลก จากการนำทีม ของ "บอล" (นักร้องนำ) ที่สานต่อความฝันที่เคยได้ตังใจไว้ เมื่อ 8 ปี ก่อนหน้านี้ อเนกประสงค์ ก่อตั้งเมื่อปี 2549 เริ่มเล่นที่ แรก คือ "ร้านสนุกนึก" ผับชื่อดัง ในจังหวัดพิษณุโลก ผู้ก่อตั้งรุ่นแรก จะมีบอล(ร้องนำ) และ อุ้ม (กีต้าร์) กับ วิว (เบส) ที่เป็นเสาหลักของ อเนกประสงค์ ต่อมา ก็มีการเปลี่ยนแปลง มาตลอดในการเล่น ดนตรีอาชีพ กลางคืน จน มาถึง 1 ธันวาคม 2555 กับการเปลี่ยนแปลงวง ในเซท ปัจจุบัน นำทีม โดย บอล(ร้องนำ) , ดุ๊ก (เบส) , กั้ง(กีต้าร์) และ จิ๊ฟ (กลอง) ได้รวมตัวกันทำเพลง ขึ้น เพลงแรก ชื่อว่า "โลกกลม" ซึ่งแต่งโดย อุ้ม มือกีต้า คนก่อตั้งวงในยุคแรก ทำให้ เราทั้ง 4 คน ได้เป็นจุดเริ่มต้นของการทำเพลง จากนั้น ก็ได้ทำเพลงต่อ โดยการที่ ทุกคนช่วยกันคิดที่จะทำเพลงในทางที่ตัวเองชอบ จึงได้เพลง "อดีต" มาอีก 1 เพลง ความพยายามที่จะมีสังกัด บอลจึงติดต่อ ทุกช่องทางในการส่งเพลง แต่แล้ววันนึง บอล ได้เห็น คลิป ใน Youtube เพลง "ไม่บอกเธอ" และรู้สึกว่าอยากได้งานแบบนี้ จึงติดต่อ Crispysound ผ่าน ช่องทางนี้ และก็มีการโทรติดต่อกลับมา โดยมี พี่จิ๊บหรือ Audiojiffy (producer) และได้นัดวัน กัน มาพูดคุยและ ร่วมกับสังกัด Crispysound อย่างเป็นทางการ หลังจากนั้น พวกเราก็ได้ ทำเพลง "อดีต" กันใหม่ ทั้งหมด โดยการดูแล ของ พี่จิ๊บหรือ Audiojiffy (producer) จนเสร็จสิ้น และได้เพลง "อดีต" เป็น Single แรก ที่ได้ ออกกับ Crispysound
หลังจากที่ปล่อย Single อดีตมาได้ไม่นาน สมาชิกในวง ก็ได้มีการเปลี่ยนแปลง เนื่องจากปัญหาบ้านเมืองที่ผ่านมา ทำให้สมาชิกแต่ละคน ต้องแยกย้านเพื่อไปทำงานของตัวเอง ทำให้บอลต้องหาสมาชิกมาใหม่ในการฟอร์มทีม อเนกประสงค์ ณ ปัจจุบัน จึงได้ จัมโบ้ มาแทนกั้ง ก่อน หลังจากนั้นการทำงานที่ ค่อนข้างไม่เข้าขากันภายในวง จำทำให้ จิ๊ฟ และดุ๊กตัดสินใจ ออกจากวง เพื่อไปฟอร์ม ทีมใหม่ จากนั้นบอลร้องนำจึงได้ ชักชวน บอล นพพร ทนงค์ มาช่วยเล่นกีต้าร์ , บอย มาตีกลอง , แซ็ก มาเล่นเบส แทนสมาชิกทีมเก่าทั้งหมด จึเป็น ทีมที่สมบูรณ์แบบ กว่าเดิม เนื่องจากมี มือกีต้าร์ ถึง 2 คนที่เข้ามาทำให้ ในส่วนของดนตรีมีความแน่นขึ้น
https://www.guitarthai.com/news/sportlightdetail.asp?QID=2467
อดิศร อรรถกฤษณ์
อดิศร อรรถกฤษณ์ เกิดเมื่อวันที่ 14 ธันวาคม พ.ศ. 2523 เป็นนักร้องนักแสดงชาวไทยและเป็นอดีตสมาชิกวงดราก้อน ไฟว์ ในค่ายจีเอ็มเอ็ม แกรมมี่ ด้านครอบครัว ปัจจุบันสมรสกับ นิจชิตา จารุวัฒน์ (นาว) นักแสดงสาว หลังจากคบหาดูใจกันมาทั้งหมด 8 ปี , , ปัจจุบัน มีบุตรชาย 1 คน ชื่อ น้องทะเล
เตวิช เต้พันธ์
เตวิช เต้พันธ์ เกิดเมื่อวันที่ 8 กรกฎาคม พ.ศ. 2523 เป็นนักร้องนักแสดงชาวไทยและเป็นอดีตสมาชิกวงดราก้อน ไฟว์ ในค่ายจีเอ็มเอ็ม แกรมมี่ ปัจจุบันเต้เป็นพิธีกรรายการทรู อะคาเดมี่ แฟนเทเชีย
ลัทธิซาตาน
ลัทธิซาตาน () เป็นคำอย่างกว้างที่กล่าวถึงขบวนการทางสังคมขนาดใหญ่ที่มีอุดมการณ์และความเชื่อทางปรัชญาที่หลากหลาย ลักษณะที่พบร่วมกัน คือ ความเกี่ยวข้องหรือความศรัทธาเชิงสัญลักษณ์ต่อซาตาน ซึ่งนักลัทธิซาตานมองว่าเป็นภาพลักษณ์ของการปลดปล่อย ก่อนหน้านั้นมีลักษณะเป็นองค์กรลับๆ มาเริ่มต้นอย่างเป็นทางการใน ปี พ.ศ. 2509 ในชื่อ ศาสนจักรซาตาน ในปี พ.ศ. 2533 คาดว่ามีผู้บูชาซาตานจำนวน 50,000 คน และอาจมีมากที่สุดถึง 100,000 คนทั่วโลก แบ่งได้เป็นสองประเภทคือ แบบเชื่อในพระเจ้า กับ แบบไม่เชื่อว่าพระเจ้ามีอยู่จริง
เป็นลัทธิซาตานแบบดั้งเดิม เน้นการบูชายัญปีศาจ การบูชาเทพลูซิเฟอร์
ค่อนไปทาง ลัทธิอไญยนิยม ศาสนจักรซาตานจะจัดอยู่ในประเภทนี้ โดยไปมุ่งเน้นเรื่อง ความเป็นเอกบุคคล กฏธรรมชาติ อัตนิยม
ซะโตะชิ ชินงะกิ
ซะโตะชิ ชินงะกิ (Satoshi Shingaki; ภาษาญี่ปุ่น:新垣諭) นักมวยสากลชาวญี่ปุ่น เกิดเมื่อ 21 กุมภาพันธ์ พ.ศ. 2507 ที่โอะกินะวะ ประเทศญี่ปุ่น สถิติการชก 15 ครั้ง ชนะ 11 (น็อค 8) เสมอ 1 แพ้ 3
ชินงะกิขึ้นชกมวยสากลครั้งแรกเมื่อ 4 ตุลาคม พ.ศ. 2525 ชนะน็อค ฮิโรยูกิ ไอกาตะ ยก 2 จากนั้น ขึ้นชกชนะ 3 ครั้ง เสมอ 1 ครั้ง ก็ขึ้นชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม พ.ศ. 2526 ปรากฏว่าเป็นฝ่ายแพ้น็อค โดดี้ บอยพีญาโลซา ยก 13 ที่ ญี่ปุ่น ไม่ได้แชมป์ จากนั้น ชินงะกิขึ้นชกอีกครั้งเดียว ชนะน็อค โรแลนโด นาวาร์โร ยก 3 แล้วจึงขึ้นชิงแชมป์โลกรุ่นแบนตัมเวท IBF ที่ว่างเมื่อ 21 กุมภาพันธ์ พ.ศ. 2527 ซึ่งครั้งนี้ชินงะกิเป็นฝ่ายชนะน็อค เอลเมอร์ มากาญาโน ยก 8 ได้แชมป์โลกไปครอง ได้เป็นแชมป์โลกในรุ่นนี้คนแรก และเป็นแชมป์โลกของสหพันธ์มวยนานาชาติเพียงคนเดียวของญี่ปุ่นจนถึง พ.ศ. 2555
หลังจากเป็นแชมป์โลก ชินงะกิขึ้นชกนอกรอบ ชนะน็อคเฟล อพอร์โต ยก 7 ก่อนจะป้องกันแชมป์ครั้งแรกเมื่อ 4 สิงหาคม พ.ศ. 2527 ชนะคะแนน โฆเวส เดอลาปุซไปแบบไม่เป็นเอกฉันท์ได้และไม่น่าประทับใจ จากนั้น ชินงะกิถูกทางสหพันธ์มวยนานาชาติบังคับให้ไปชกป้องกันตำแหน่งกับเจฟฟ์ เฟเนคที่ออสเตรเลีย ในที่สุด ชินงะกิไปป้องกันแชมป์ครั้งที่ 2 ที่ออสเตรเลียเมื่อ 26 เมษายน พ.ศ. 2528 ปรากฏว่าเป็นฝ่ายแพ้น็อค เจฟฟ์ เฟเนค ยก 9 เสียแชมป์ไป ชินงะกิได้ขึ้นชิงแชมป์คืนจากเฟเนคที่ออสเตรเลียอีกครั้งเมื่อ 23 สิงหาคม พ.ศ. 2528 ซึ่งปรากฏว่าเป็นฝ่ายแพ้น็อคไปอีกในยกที่ 4 โดยชินงะกิถูกเฟเนคไล่ถลุงจนไม่สามารถออกมาชกต่อได้ในยกที่ 4 ซึ่งเหตุการณ์นี้เป็นส่วนหนึ่งทีทำให้คณะกรรมการมวยของญี่ปุ่นได้ออกคำสั่งห้ามไม่ให้นักมวยสากลชาวญี่ปุ่นชกชิงแชมป์ของสหพันธ์มวยนานาชาติทั้งในและนอกประเทศ ก่อนจะยกเลิกคำสั่งนี้ใน พ.ศ. 2555
หลังจากชิงแชมป์คืนไม่สำเร็จ ชินงะกิขึ้นชกอีกครั้งเดียวที่จีน เมื่อ 27 ตุลาคม พ.ศ. 2528 ชนะน็อค ชิโนบุ คาวาชิมา ยก 5 จากนั้นหยุดชกมวยไป 4 ปี กลับมาชกอีกครั้งเมื่อ 10 กรกฎาคม พ.ศ. 2532 ชนะน็อค ดาเนียล กีลีลัน ยก 2 จากนั้น ขึ้นชิงแชมป์เงารุ่นจูเนียร์แบนตัมเวท IBF ที่ว่างเมื่อ 30 มกราคม พ.ศ. 2530 ที่ญี่ปุ่น ชนะคะแนน โรมีโอ อาปรีอาซา ได้แชมป์มาครอง แต่หลังจากนั้นก็ไม่ได้ขึ้นชกมวยอีกเลย
แอนตัน ลาวี
แอนตัน ซานดอร์ ลาวี (, 11 เมษายน ค.ศ. 1930 - 29 ตุลาคม ค.ศ. 1997) นักเขียนชาวอเมริกา ผู้ศึกษารหัสยศาสตร์ และนักดนตรี เขาเป็นผู้ก่อตั้งโบสถ์ของซาตาน ผู้เขียนไบเบิลซาตาน และเป็นผู้ก่อตั้งลัทธิซาตานลาวี (LaVeyan Satanism) ซึ่งเป็นระบบที่สร้างขึ้นเพื่ออธิบายเกี่ยวกับความเข้าใจของเขาทางด้านธรรมชาติของมนุษย์และความเข้าใจของนักปรัชญาที่สนับสนุนแนวคิดวัตถุนิยมและปัจเจกชนนิยม
พรรคแรงงาน (พ.ศ. 2492)
พรรคแรงงาน (พ.ศ. 2492) (Labour Party; Indonesian: Partai Buruh) เป็นพรรคการเมืองในอินโดนีเซีย ก่อตั้งเมื่อ 25 ธันวาคม พ.ศ. 2492 โดยกลุ่มที่เคยเป็นสมาชิกพรรคแรงงานอินโดนีเซีย และไม่เห็นด้วยในการรวมพรรคเข้ากับพรรคคอมมิวนิสต์อินโดนีเซีย พรรคนี้มีอิทธิพลต่อสหภาพการค้า และมีอิทธิพลภายในกระทรวงแรงงาน อิสกันดาร์ เทยาซุกมานา เป็นประธานคณะโพลิตบูโรของพรรคระหว่าง พ.ศ. 2494 – 2499 และเป็นตัวแทนพรรคในรัฐบาล ดำรงตำแหน่งเป็นรัฐมนตรีว่าการกระทรวงแรงงาน ในคณะรัฐมนตรีสมัยของซูกีมัน วีโลโป และบูร์ฮานุดดีน ฮาราฮับ
แนวคิดของพรรคนี้เป็นแนวคิดนิยมลัทธิมาร์กซิสต์ แต่ในการดำเนินการทางการเมืองได้รับอิทธิพลจากลัทธิชาตินิยม ผู้นำของพรรคแยกเป็นสองฝ่าย คือกลุ่มที่สนับสนุนฝ่ายค้านได้แก่พรรคแห่งชาติอินโดนีเซียและพรรคมูร์บา อีกกลุ่มหนึ่งเป็นกลุ่มปัญญาชนที่มีความใกล้ชิดกับพรรคสังคมนิยมอินโดนีเซีย
เมื่อมีการเลือกตั้งสภาผู้แทนราษฎรใน พ.ศ. 2493 พรรคแรงงานมีสมาชิกในสภา 7 คนจากทั้งหมด 236 คน ใน พ.ศ. 2494 พรรคนี้มีสมาชิก 60,000 คน พรรคนี้ได้คะแนนเสียง 0.6% ในการเลือกตั้ง พ.ศ. 2498 และได้ 2 ที่นั่ง หลังการเลือกตั้ง พรรคได้รวมเข้ากับ กลุ่มของผู้สนับสนุนแถลงการณ์ ซึ่งเป็นกลุ่มในสภาที่มีความหลากหลาย
ศาสนจักรซาตาน
ศาสนจักรซาตาน () เป็นองค์การศาสนาระหว่างประเทศที่อุทิศตนเพื่อลัทธิซาตานลาวีของ ดร.แอนตัน ลาวี และยึดหลักคำสอนตามไบเบิลซาตาน ศาสนจักรนี้ก่อตั้งขึ้นที่ทำเนียบดำ ซานฟรานซิสโก รัฐแคลิฟอร์เนีย เมื่อวันที่ 30 เมษายน พ.ศ. 2509 โดยแอนตัน ลาวี ดำรงตำแหน่งมหาปุโรหิตจนกระทั่งเขาเสียชีวิตไปในปี พ.ศ. 2540 ต่อมาในปี พ.ศ. 2544 Peter H. Gilmore เข้ารับตำแหน่งมหาปุโรหิตประจำศาสนจักรต่อจากเขา
การประกวดเพลงยูโรวิชันปี 1972
การประกวดเพลงยูโรวิชันปี 1972 เป็นการประกวดร้องเพลงโดยจัดขึ้นที่เมืองเอดินบะระ ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Après toi ขับร้องโดย Vicky Leandros ตัวแทนจากลักเซมเบิร์ก
บรรษัทการกระจายเสียงแห่งอังกฤษ เป็นแม่ข่ายในการออกอากาศ โดยการออกอากาศครั้งนี้ได้ออกอากาศไปยังประเทศในเอเชียด้วย โดยประเทศที่ออกอากาศทั้งหมดมีดังต่อไปนี้
ประเทศที่ไม่เข้าร่วมในปีนี้
ไบเบิลซาตาน
ไบเบิลซาตาน () เป็นหนังสือรวบรวมชุดของบทความ บันทึกสังเกตการณ์ และพิธีกรรมที่เกี่ยวกับซาตานจากปรัชญาและความเชื่อของแอนตัน ลาวีใน พ.ศ. 2512 ประกอบด้วยหลักการที่สำคัญของลัทธิซาตานลาวี ทั้งทางด้านปรัชญาและหลักเกณฑ์ของการก่อตั้ง ไบเบิลซาตานไม่ถือว่าเป็นเอกสารศักดิ์สิทธิ์แบบไบเบิลของศาสนาคริสต์ แต่ผู้นับถือลัทธิซาตานถือว่าเป็นหนังสือที่มีอำนาจ และมีสถานะเทียบเท่าคัมภีร์ โดยหนังสือแบ่งออกเป็น 4 ส่วนตามเนื้อหา ได้แก่ The Book of Satan, The Book of Lucifer, The Book of Belial และ The Book of Leviathan ปัจจุบันมียอดขายกว่า 3 ล้านเล่มทั่วโลก
การประกวดเพลงยูโรวิชันปี 1973
การประกวดเพลงยูโรวิชันปี 1973 เป็นการประกวดร้องเพลงโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ Tu te reconnaîtras ขับร้องโดย Anne-Marie David ตัวแทนจากลักเซมเบิร์ก
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
ลัทธิซาตานลาวี
ลัทธิซาตานลาวี () เรียกอย่างง่ายว่าลัทธิซาตาน เป็นปรัชญาทางศาสนาที่ก่อตั้งโดยแอนตัน ลาวีในปี พ.ศ. 2509 โดยใช้ซาตานไบเบิลที่เขียนขึ้นตามหลักปรัชญาและความเชื่อของเขาเมื่อ พ.ศ. 2512 เป็นหลักคำสอน และอยู่ภายใต้การกำกับดูแลของศาสนจักรซาตานที่เขาก่อตั้งขึ้น แนวความเชื่อและปรัชญาหลักมีพื้นฐานมาจากปัจเจกชนนิยม สุขนิยม ฆราวาสนิยม อัตตานิยม ยึดถือตนเองเป็นศูนย์กลาง และเชื่อในกฎหมายแบบตาต่อตา ฟันต่อฟัน
หร่วน จิงเทียน
หร่วน จิงเทียน หรือ อีธาน หร่วน ( ) เป็นนักแสดงที่มีชื่อเสียงจากเรื่อง ชะตารักกำหนดเลิฟ ในบทจี้ฉุนชี นักธุรกิจไฟแรงที่ตกหลุมรักสาวโพสต์อิสต์ เกิดเมื่อวันที่ 8 พฤศจิกายน พ.ศ. 2525 ที่กรุงไทจง ไต้หวัน
หร่วน จิงเทียน(อีธาน) หรือ เสี่ยวเทียน เกิดเมื่อวันที่ 8 พฤศจิกายน ปี 1982 ภูมิลำเนามณฑลเจ้อเจียง ก่อนเข้าสู่วงการบันเทิง ข่าวว่าเป็นนักกีฬาว่ายน้ำ ครั้งหนึ่งมีโอกาสมาเที่ยวที่ไต้หวันกับกลุ่มเพื่อน บังเอิญแมวมองเห็นเข้า ถูกชักชวนไปเล่นเอ็มวี “อ้าวกั้ว” ของนักร้องหญิงไต้ เพ่ยหนี จากนั้นก็มีงานเข้าต่อเนื่อง ประเดิมกันที่งานนายแบบ และได้ชิมลางเป็นพระเอกเรื่องแรกของละคร “Green Forest” ในปี 2005 แต่ดังเป็นพลุแตกและได้รับคะแนนนิยมจากคอละครไต้หวันมากที่สุดก็เรื่อง “มิ่ง จง จู้ติ้ง หว่อ อ้ายหนี่” (Fate to love you)
เสี่ยวเทียน เจิ้ง หยวนช่างและไมค์ เฮ่อ พระเอกสุดฮอตของไต้หวัน ทั้ง 3 คน เคยเรียนที่โรงเรียนมัธยมเดียวกัน เป็นเพื่อนสนิทที่เดินสู่วงการบันเทิงเหมือนกัน แต่ต่างตรงที่เสี่ยวเทียนแจ้งเกิดตามหลังทั้งสองหนุ่ม
และสำหรับละคร ไป้ ช่วน นี่ว์ หวัง หรือ My Queen ก็เป็นผลงานล่าสุดของเสี่ยวเทียนที่เจ้าตัวเผยว่าทุ่มเทอย่างเต็มที่ และก็เป็นละครอีกเรื่องหนึ่งในไต้หวันที่ได้รับเรตติ้งสูง แม้ว่าละครจะฉายออกมาได้เพียง 3 ตอนเท่านั้น
My Queen เป็นละครไอดอลบอกเล่าเรื่องราวของหญิงสาวอายุเข้าเลข 3 ที่ประสบความสำเร็จทุกอย่างยกเว้นเรื่องความรัก จนกระทั่งมาพบเข้ากับหนุ่มรุ่นน้อง(เสี่ยวเทียน) และก็ก่อเกิดเป็นความสัมพันธ์ที่ต้องบอกว่า หวานอมเปรี้ยว• Detective Dee 3 : The Four Heavenly Kings (2018)
ลู่ อี้
ลู่ อี้ (, ) เป็นนักแสดงชาวจีน เกิดเมื่อวันที่ 6 มกราคม ค.ศ. 1976 ที่เซี่ยงไฮ้ ประเทศจีน ที่มาแรงในเรื่อง จอมนางวังต้องห้าม 3 และล่าสุด กำลังรับบท ขงเบ้ง ใน สามก๊ก 2010
•In the Name of People(2017)
ฯลฯ
นาโอยะ อิโนอูเอะ
นาโอยะ อิโนอูเอะ () นักมวยสากลอาชีพชาวญี่ปุ่น ปัจจุบันเป็นแชมป์โลกในรุ่นซูเปอร์ฟลายเวท (115 ปอนด์) ขององค์กรมวยโลก (WBO) และเป็นอดีตแชมป์โลกในรุ่นไลท์ฟลายเวท (108 ปอนด์) ของสภามวยโลก (WBC)
อิโนอูเอะ เกิดเมื่อวันที่ 10 เมษายน ค.ศ. 1993 ที่เมืองซามะ จังหวัดคานางาวะ เริ่มต้นการชกมวยจากมวยสากลสมัครเล่น ผ่านการชกมวยสากลสมัครเล่นมาอย่างโชกโชน โดยได้เหรียญทองจากรายการเพรสซิเดนท์คัพ เมื่อปี ค.ศ. 2011 ที่กรุงจาการ์ตา ประเทศอินโดนีเซีย และตกรอบ 3 ในรายการมวยสากลสมัครเล่นชิงแชมป์โลก 2011 ที่กรุงบากู ประเทศอาเซอร์ไบจาน โดยรวมสถิติการชกมวยสากลสมัครเล่นทั้งหมด ชนะ 75 ครั้ง แพ้ 6 ครั้ง (ชนะน็อกหรืออาร์เอสซี 48 ครั้ง
เมื่อหันมาชกมวยสากลอาชีพ ก็ได้เข้าสังกัดโอฮาชิยิมที่โยโกฮามะ ของฮิเดยูกิ โอฮาชิ อดีตแชมป์โลกในรุ่นสตรอว์เวท (105 ปอนด์) 2 สถาบัน คือ สภามวยโลก (WBC) และสมาคมมวยโลก (WBA) ซึ่งอิโนอูเอะสร้างปรากฏการณ์เป็นนักมวยชาวญี่ปุ่นที่ชกน้อยครั้งที่สุดแล้วได้ตำแหน่งแชมป์โลก คือ เพียง 6 ครั้งเท่านั้น เมื่อเป็นฝ่ายเอาชนะทีเคโอ ยกที่ 6 เอเดรียน เอร์นันเดซ นักมวยชาวเม็กซิกันได้เมื่อวันที่ 6 เมษายน ค.ศ. 2014 ที่โอตะซิตีเจเนรัลยิมเนเซียม ในกรุงโตเกียว(ต่อมาสถิตินี้ได้ถูกทำลายลงโดย โคเซ ทานากะ ในปี ค.ศ. 2015 ที่ชกเพียง 5 ครั้ง แล้วได้แชมป์โลก) ซึ่งก่อนหน้าที่จะได้แชมป์โลกนั้น อิโนอูเอะได้ทั้งแชมป์ในรุ่นเดียวกันนี้ของสหพันธ์มวยภาคตะวันออกไกลและแปซิฟิก (OPBF) และแชมป์ของประเทศญี่ปุ่นมาแล้ว และเมื่อป้องกันตำแหน่งครั้งแรกก็เป็นฝ่ายเอาชนะทีเคโอ สามารถเล็ก ก่อเกียรติยิม ผู้ท้าชิงชาวไทยไปในยกที่ 11 ที่สนามกีฬาแห่งชาติโยโยงิ เมื่อวันที่ 5 กันยายน ปีเดียวกัน โดยก่อนชนะอิโนอูเอะเป็นฝ่ายชกเอาสามารถเล็กลงไปให้กรรมการนับ 8 ได้ถึง 2 ครั้ง ในยกที่ 4 และยกที่ 6
ต่อมาในเดือนพฤศจิกายน ปีเดียวกัน อิโนอูเอะได้สละตำแหน่ง เพื่อเลื่อนรุ่นไปชิงแชมป์โลกในรุ่นซูเปอร์ฟลายเวท ของ WBO กับ เจ้าของตำแหน่งชาวอาร์เจนตินา และเป็นฝ่ายเอาชนะน็อกไปได้เพียงยกที่ 2 ในปลายปี
นาโอยะ อิโนอูเอะ เป็นนักมวยที่ได้รับความนิยมอย่างยิ่งจากแฟนมวยชาวญี่ปุ่น โดยเฉพาะในหมู่วัยรุ่นคนหนุ่มสาว เนื่องจากเป็นนักมวยที่อายุน้อย ประกอบกับหน้าตาดี เป็นนักมวยที่มีความรวดเร็ว ออกหมัดได้ว่องไวและเฉียบคมหนักหน่วง
วอลเลย์บอลชายทีมชาติโรมาเนีย
วอลเลย์บอลชายทีมชาติโรมาเนีย () เป็นทีมชาติวอลเลย์บอลของประเทศโรมาเนีย ถูกควบคุมโดยสหพันธ์วอลเลย์บอลโรมาเนียและใช้เวลาส่วนหนึ่งในการแข่งขันวอลเลย์บอลนานาชาติ ผลงานที่น่าทึ่งของทีมคือ ผ่านเข้าสู่รอบ4ทีมสุดท้าย ในการแข่งขันวอลเลย์บอลชายยูโรเปี้ยนลีก 2010 ผลการแข่งขันในปีต่อไปนอกจากนี้ซ้ำแล้วซ้ำอีก
พริตตี้ (แก้ความกำกวม)
พริตตี้ สามารถหมายถึง
การประกวดเพลงยูโรวิชันปี 1974
การประกวดเพลงยูโรวิชันปี 1974 เป็นการประกวดร้องเพลงโดยจัดขึ้นที่เมืองไบรตัน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ Waterloo ขับร้องโดย ABBA ตัวแทนจากสวีเดน
บรรษัทการกระจายเสียงแห่งอังกฤษ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
จัดรัก..วิวาห์ลวง
จัดรัก..วิวาห์ลวง เป็นละครโทรทัศน์ในปี พ.ศ. 2558 แนว โรแมนติก-คอมเมดี้-ดราม่าสุดเข้มข้น ผลิตโดย เอ็กแซ็กท์ ซีเนริโอ และ เมจิก อิฟ เอ็นเตอร์เทนเมนต์ จากเค้าโครงเรื่องของ ถกลเกียรติ วีรวรรณ,พิมพ์มาดา พัฒนอลงกรณ์, เชษฐ์ สงวนนาม, ตวิษ แสนโกศิท, กรณิกา ดวงมุสิทธิ์, กฤติชัย มณีแก้ว บทโทรทัศน์โดย พิมพ์มาดา พัฒนอลงกรณ์, เชษฐ์ สงวนนาม, ตวิษ แสนโกศิท กำกับการแสดงโดย ถกลเกียรติ วีรวรรณ, วรฐ คงคาลัย โดย โสภิตนภา ชุ่มภาณี เป็นผู้จัด นำแสดงโดย สุกฤษฎิ์ วิเศษแก้ว, หนึ่งธิดา โสภณ ออกอากาศทุกวันพุธ - วันพฤหัสบดี เวลา 20:30 - 22:30 น. เริ่มตอนแรกวันที่ 23 กรกฎาคม พ.ศ. 2558–10 กันยายน พ.ศ. 2558 ทางช่องวัน
ละครเรื่องนี้ยังเป็นละครใหม่เรื่องแรกของช่องวันที่ได้รับเรต น 13 เลยทำให้มีปัญหาในการนำกลับมารีรันซ้ำในช่วงเช้าวันพฤหัสบดี และวันศุกร์ เวลา 8:00 - 10:00 น. และ 14:00 - 16:00 น. ตามลำดับ ซึ่งทางช่องแก้ปัญหาโดยการตัดฉากออกบางส่วน เพื่อให้เหมาะสมกับการนำมารีรันซ้ำอีกครั้งในช่วงเช้า ส่วนละครตัวเต็มในรูปแบบเดียวกับที่ออนแอร์ครั้งแรก จะถูกนำไปอัปโหลดขึ้นเว็บไซต์ยูทูปในรูปแบบความละเอียดปกติ คืนวันพุธ-วันพฤหัสบดี หลังละครจบแล้วประมาณ 1 ชั่วโมง และอัปโหลดในรูปแบบความละเอียดสูงในช่วงค่ำของวันศุกร์แทน
ไทยร็อก
ไทยร็อก () เป็นดนตรีร็อกจากประเทศไทย เป็นส่วนหนึ่งของดนตรีแนวสตริงและป๊อปร็อก ดนตรีร็อกเริ่มเข้ามาสู่ประเทศไทยในราวทศวรรษที่ 70 จากอิทธิพลชาติตะวันตกอย่างสหรัฐอเมริกา ผ่านสงครามเวียดนาม โดยแหลม มอริสัน นักดนตรีชาวอุดรธานีได้ตั้งวงดนตรีชื่อ วีไอพี ขึ้นมา เพื่อเล่นดนตรีแนวเฮฟวี่เมทัลและฮาร์ดร็อกให้กับเหล่าทหารอเมริกันในสถานบันเทิงยามค่ำคืนของอุดรธานี โดยมีจิมิ เฮนดริกซ์ และจิม มอร์ริสัน แห่งวงเดอะดอร์ส เป็นแบบอย่าง ก่อนที่จะมีนักดนตรีอีกหลายคนสร้างชื่อเสียงขึ้นมา เช่น กิตติ กาญจนสถิตย์, โอฬาร พรหมใจ หรือชัคกี้ ธัญญรัตน์
จุดกำเนิดของไทยร็อกเริ่มขึ้นในปลายทศวรรษที่ 70 โดยเริ่มจาก เนื้อกับหนัง ถือว่าเป็นวงดนตรีในแนวเฮฟวี่เมทัลและฮาร์ดร็อกวงแรกของไทย โดยมีวิฑูร วทัญญู เป็นผู้สนับสนุน ซึ่งยากมากที่จะหาผู้ที่ยอมรับฟังดนตรีร็อกในยุคนั้น เนื่องจากในขณะนั้นวงการดนตรีไทยเป็นยุคที่นิยมดนตรีป๊อปแบบใส ๆ เช่น ฟรุตตี้, เรนโบว์
ต่อมาในทศวรรษที่ 80 ดิ โอฬาร โปรเจ็คต์ วงดนตรีที่เล่นเพลงแนวเฮฟวี่เมทัล โดยปฐมพงศ์ สมบัติพิบูลย์ และโอฬาร พรหมใจ ก็ได้รับความนิยมและยอมรับขึ้นมาจากอัลบั้ม "กุมภาพันธ์ 2528" ต่อมาเมื่อไทยเริ่มเข้าสู่ยุคของการพาณิชย์ เริ่มมีค่ายเพลงต่าง ๆ เกิดขึ้น ความสำเร็จของอัสนี-วสันต์ กับไมโคร ในสังกัดแกรมมี่ เอ็นเตอร์เทนเม้นต์ ก็ช่วยให้ดนตรีร็อกได้รับความนิยมมากขึ้น รวมถึงในดนตรีแนวเพื่อชีวิตอย่าง คาราบาว ที่สร้างยอดขายได้มากกว่า 5 ล้านตลับ ก็ยังนำเอาดนตรีร็อกมาผสมผสานกับดนตรีรำวงจังหวะสามช่าแบบไทยอีกด้วย
จวบจนช่วงต้นของทศวรรษที่ 90 ศิลปินหลายวง หลายคนในสังกัดอาร์เอส โปรโมชั่น เช่น ไฮ-ร็อก ที่ทำให้ดนตรีแนวเฮฟวี่เมทัลได้รับความนิยมอย่างกว้างขวางมากขึ้น, หิน เหล็ก ไฟ ที่เมื่อออกผลงานชุดแรกก็สร้างยอดขายได้มากกว่าหนึ่งล้านตลับ, หรั่ง ร็อกเคสตร้า, อิทธิ พลางกูร, ธนพล อินทฤทธิ์, พิสุทธิ์ ทรัพย์วิจิตร ก็ประสบความสำเร็จอีกด้วย ในช่วงนี้ถือได้ว่าเป็นยุคทองของดนตรีร็อกแนวเฮฟวี่เมทัลของไทยอย่างแท้จริง โดยทั้งหมดได้รวมกันแสดงคอนเสิร์ต ช็อต ชาร์จ ช็อค ร็อก คอนเสิร์ต ที่มีจำนวนผู้ชมล้นหลามและจัดต่อเนื่องด้วยกันถึง 3 ครั้งในรอบ 3 ปี
ในช่วงครึ่งหลังของทศวรรษที่ 90 วงการดนตรีไทยได้เปลี่ยนความนิยมไป เมื่ออัลเทอร์เนทีฟและอินดี้ป็อป เริ่มเข้ามามีอิทธิพลและได้รับความนิยมขึ้นมาแทนที่เฮฟวี่เมทัล โมเดิร์นด็อก จากสังกัดเบเกอรี่มิวสิค ก็ได้สร้างปรากฏการณ์ของดนตรีในแนวนี้ขึ้นมาเป็นวงแรก ก่อนจะตามด้วยวงอื่นในแนวเดียวกัน เช่น วายน็อตเซเว่น, ฟลาย, แบล็คเฮด, สไมล์บัฟฟาโล่, นครินทร์ กิ่งศักดิ์ เป็นต้น นอกจากนี้แล้วดนตรีร็อกในแนวอื่นที่มิใช่อัลเทอร์เนทีฟก็ยังได้รับความนิยม เช่น โลโซ, วูล์ฟแพ็ค, ธรรพ์ณธร ปาลกะวงศ์ ณ อยุธยา, ลาบานูน, ไอน้ำ
ในยุคปัจจุบัน ดนตรีร็อกไทยได้มีแนวดนตรีแบบใหม่เข้ามา เช่น แกลมเมทัล หรือ นูเมทัล มีหลายวงที่ได้รับความนิยม เช่น บิ๊กแอส, บอดี้แสลม แคลช ,โปเตโต้, อีโบลา, เรโทรสเปกต์, สวีตมัลเล็ต, กะลา เป็นต้น วงดนตรีร็อคในเมืองไทยในยุคแรกไม่สามารถจัดเป็นทศวรรษได้ เนื่องจากกระแสความนิยมและการเปลี่ยนแปลงทางดนตรีก้าวกระโดดไปอย่างรวดเร็ว นอกนั้นยังมีวงดนตรีนอกกระแสหรือดนตรีใต้ดินอย่าง ดีเซมเบอร์, ดอนผีบิน หรือกล้วยไทย เป็นต้น
จั่น (พรรณไม้)
จั่น หรือ กระพี้จั่น () เป็นไม้ยืนต้นในวงศ์ถั่ว เปลือกต้นค่อนข้างเรียบ ใบประกอบแบบขนนกชั้นเดียว ดอกช่อ กลีบดอกสีม่วงหรือม่วงคราม ผลแห้งแตก เมล็ดกลมแบน เนื้อไม้ใช้ทำเยื่อกระดาษและดอกไม้ประดิษฐ์ ใบอ่อนรับประทานเป็นผักหรือใส่ในแกง
จั่นเป็นพันธุ์ไม้พระราชทานเพื่อปลูกเป็นสิริมงคลประจำจังหวัดแม่ฮ่องสอน ตามมติตามคณะรัฐมนตรีเมื่อวันที่ 1 กุมภาพันธ์ พ.ศ. 2537
สกุลตีนเป็ดทะเล
สกุลตีนเป็ดทะเล หรือ Cerbera iเป็นสกุลที่มีสมาชิก 10-15 สปีชีส์ เป็นพืชพื้นเมืองในเขตร้อนของเอเชีย ออสเตรเลีย มาดากัสการ์ เซเชลล์ และหมู่เกาะในแปซิฟิกตะวันตก มีพืชในสกุลนี้สามชนิดเป็นไม้ป่าชายเลน ได้แก่ "Cerbera floribunda", "Cerbera manghas" and "Cerbera odollam" ผลมีเมล็ดเดียว มียางสีขาว ชื่อสกุลตั้งชื่อตามเซอร์เบอรัส สุนัขในนรกในเทพปกรณัมกรีกเพราะยางมีพิษ มีสารพิษคือเซอเบอริน ซึ่งจะยับยั้งการส่งกระแสไฟฟ้าในร่างกาย โดยเฉพาะหัวใจ กิ่งนิยมใช้ทำฟืน แม้ว่าควันอาจเป็นพิษ
คาสเซิลออฟกลาส
"คาสเซิลออฟกลาส" () เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง "ลิฟวิงทิงส์" เพลงโปรดิวซ์โดยนักร้องนำร่วมของวง ไมค์ ชิโนดะ และ ริก รูบิน เพลงออกมาเป็นซิงเกิลโปรโมทให้กับวิดีโอเกม "Medal of Honor: Warfighter" ที่พัฒนาโดย อิเล็คโทรนิค อาร์ตส ลอสแอนเจลิส (EA Los Angeles หรือเดิมเรียกว่า Danger Close Games) ในปี พ.ศ. 2555 เช่นเดียวกับเพลง "The Catalyst" ของลิงคินพาร์กที่เคยนำมาประกอบ "Medal of Honor" ซิงเกิล "คาสเซิลออฟกลาส" ออกจำหน่ายในวันที่ 2 กุมภาพันธ์ พ.ศ. 2556 ในรูปแบบซีดีซิงเกิล และในวันที่ 22 มีนาคม พ.ศ. 2556 ซิงเกิลก็ได้ออกจำหน่ายในรูปแบบดิจิตอลใน iTunes
ไมค์ ชิโนดะ ได้รีมิกซ์เพลงนี้ และนำมารวมเป็นแทร็กหนึ่งในรีมิกซ์อัลบั้มชุดที่สองของลิงคินพาร์ก "รีชาจด์" เวอร์ชันรีมิกซ์นี้ยังได้นำมาประกอบวิดีโอเกม "Need for Speed Rivals" โดยเป็นเพลงในอัลบั้มซาวด์แทร็กอีกด้วย
มิวสิกวิดีโอของ "คาสเซิลออฟกลาส" ดำเนินงานเมื่อวันที่ 1 สิงหาคม พ.ศ. 2555 และในวิดีโอมีภาพจากวิดีโอเกม "Medal of Honor: Warfighter" ซึ่งเป็นเกมประเภทเกมยิงมุมมองบุคคลที่หนึ่ง มิวสิกวิดีโอได้นำมาอัปโหลดลงช่องในยูทูบของลิงคินพาร์กเมื่อวันที่ 10 ตุลาคม พ.ศ. 2555 เป็นเรื่องราวของเด็กชายคนหนึ่ง ที่ได้มีคนมาบอกกับเขาว่าพ่อของเขาเสียชีวิตขณะปฏิบัติงานหน่วยรบพิเศษ และมีฉากของวงที่แสดงดนตรีท่ามกลางลมพายุที่มีเศษแก้วที่แตกกระจายพัดพา หลายปีต่อมาเด็กชายคนนั้นได้เดินตามทางพ่อของเขาในการเป็นทหาร (แสดงโดยทหารผ่านศึกนาวิกโยธิน สกอตต์ เลฟวี) และเป็นหน่วยรบพิเศษเหมือนพ่อของเขา ในตอนจบได้มีชายคนหนึ่งบอกกับเด็กผู้หญิงเรื่องข่าวร้ายที่เกิดขึ้นกับสมาชิกคนหนึ่งในครอบครัวของเธอ ทำให้เธอเสียใจมาก บทเพลงนี้แสดงให้เห็นถึงความรู้สึกของคนที่มีสมาชิกในครอบครัวคนหนึ่งที่ต้องเผชิญหน้ากับสนามรบอันห่างไกล
วิดีโอนี้จบลงด้วยการอ้างอิงคำพูดจาก วินสตัน เชอร์ชิล (Winston Churchill) ด้วยข้อความดังต่อไปนี้
"All great things are simple, and many can be expressed in single words:"
"freedom, justice, honor, duty, mercy, hope."
ผักเลือด
ผักเลือด เป็นพืชในสกุล "Ficus" ที่พบในอินเดีย เอเชียตะวันออกเฉียงใต้ไปจนถึงทางเหนือของออสเตรเลีย ใบอ่อนเป็นสีแดงหรือชมพูเข้ม ผลรับประทานได้ ยอดและใบอ่อนนำมาทำอาหาร กินเป็นผักสด ในออสเตรเลียจะพบชนิดที่เป็น var. "sublanceolata"
กุ้งยิงด้านใน
กุ้งยิงด้านใน, ปรวดหนังตา หรือถุงน้ำไมโบเมียน () เป็นถุงน้ำในหนังตาที่เกิดจากการอักเสบของต่อมไมโบเมียนที่ถูกขวาง มักบนหนังตาบน กุ้งยิงด้านในต่างจากกุ้งยิงตรงที่เป็นกึ่งเฉียบพลันและมักเป็นปุ่มเล็กไม่เจ็บ กุ้งยิงด้านในอาจอักเสบเฉียบพลันแต่ปกติชี้ด้านในไม่ใช่อยู่บนของหนังตาเหมือนกุ้งยิง
ช็อกโกแลต (เพลงแฮงแมน)
Chocolate เป็นซิงเกิลแรกและเป็นเพลงเปิดตัวอัลบั้มของวง แฮงแมน วงดนตรีแนวร็อก-ป็อป จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550
มิวสิกวิดีโอ เผยแพร่ครั้งแรกในเดือนตุลาคม พ.ศ. 2550 ทางรายการของทีวีแกรมมี่ในช่องทีวีทุกช่อง โดยมีนางเอก คริส หอวัง มาร่วมแสดงด้วย โดยมีเนื้อหาเกี่ยวกับต้องการสื่อให้เห็นว่าสิ่งที่คนมองว่าเลว มันยังมีความดีอยู่ในสิ่ง ๆ นั้นแต่คนมักมองแต่ความเลวกัน โดยถ่ายทอดความคิดและจินตนาการโดยสมาชิกวง (เก๋, แจ๊ค, เกี๊ยะ, แสบ, โต) เป็นตัวประหลาดที่มีคาแรคเตอร์ในแบบที่พวกเขาอยากเป็นกันซึ่งออกแนวแปลกและร้าย ๆ จุดเด่นของมิวสิกวิดีโอนี้อยู่ที่เสื้อผ้า หน้าผม ฉาก ซึ่งมีความแปลกจัดจ้านได้อย่างลงตัว
เพลง Chocolate ได้อันดับ 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การประกวดเพลงยูโรวิชันปี 1975
การประกวดเพลงยูโรวิชันปี 1975 เป็นการประกวดร้องเพลงโดยจัดขึ้นที่เมืองสตอกโฮล์ม ประเทศสวีเดน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Ding-a-dong ขับร้องโดย Teach-In ตัวแทนจากเนเธอร์แลนด์
สถานีวิทยุสวีเดน ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
ลิตเติลนีโม: เดอะดรีมมาสเตอร์
ลิตเติลนีโม: เดอะดรีมมาสเตอร์ () หรือที่รู้จักกันในชื่อเวอร์ชันของญี่ปุ่นคือ พาจามาฮีโรนีโม () เป็นแพลตฟอร์มเกมที่ได้รับการเปิดตัวในระบบแฟมิคอมในปี ค.ศ. 1990 โดยบริษัทแคปคอม ซึ่งอิงมาจากภาพยนตร์แอนิเมชันญี่ปุ่นเรื่อง"" จากสตูดิโอโตเกียวมูฟวีชินชะ ที่ซึ่งอิงมาจากการ์ตูนเรื่อง"ลิตเติลนีโมอินสลัมเบอร์แลนด์" ที่สร้างสรรค์โดยวินซอร์ แม็กเคย์ อีกทอดหนึ่ง ส่วนเพลงประกอบเกม ได้รับการประพันธ์ทำนองโดยจุนโกะ ทะมิยะ โดยได้รับเครดิตในเกมในนาม "กอนซู"
เกมได้นำเสนอเรื่องราวเกี่ยวกับความฝันที่เหนือจริงของเด็กน้อยคนหนึ่งในฐานะที่เขาได้เดินทางไปยังสลัมเบอร์แลนด์ นีโมสามารถขี่สัตว์บางอย่าง เช่น กบ, กอริลลา หรือ ตัวตุ่น โดยให้ลูกอมแก่พวกมัน โดยสัตว์แต่ละชนิดจะมีความสามารถเฉพาะตัวที่จำเป็นต่อความสำเร็จของแต่ละด่าน จุดประสงค์ของเกมคือการเดินทางไปยังดินแดนไนท์แมร์เพื่อช่วยมอร์เฟอุส ผู้ทรงเป็นกษัตริย์แห่งสลัมเบอร์แลนด์ ให้รอดพ้นเงื้อมมือจากปีศาจคิงไนท์แมร์
ในเกม"ลิตเติลนีโม: เดอะดรีมมาสเตอร์" ผู้เล่นจะทำการบังคับนีโมไปในรูปแบบเกมเลื่อนฉากด้านข้าง 2 มิติ ในแต่ละด่าน นีโมต้องเก็บกุญแจให้ได้ตามจำนวนที่มี ซึ่งกระจัดกระจายอยู่ทั่วไปในแต่ละด่านที่มีขนาดซึ่งค่อนข้างใหญ่ จำนวนกุญแจในการผ่านแต่ละด่านไม่ได้ระบุไว้ให้แก่ผู้เล่นจนกว่าจะถึงทางออกในช่วงท้ายของแต่ละด่านซึ่งมีจำนวนที่สอดคล้องกันกับจำนวนของแม่กุญแจ ผู้เล่นจะต้องทำการผ่านในแต่ละด่าน ซึ่งโดยทั่วไปแล้วมักจะเป็นจากซ้ายไปขวา แต่ก็ยังมีการขึ้นและลงในการค้นหากุญแจ
ในการลุยแต่ละด่านผู้เล่นจะพบกับสัตว์หลายชนิด ซึ่งหลังจากให้ลูกอมแล้ว พวกมันก็จะยอมให้นีโมได้ใช้พลังของพวกมัน โดยการใช้ความสามารถของสัตว์แต่ละชนิดเป็นสิ่งที่จำเป็น ในขณะที่ความสามารถนอกนั้นทำให้การเล่นง่ายขึ้นเพียงเล็กน้อย แถบพลังชีวิตของสัตว์มักจะแตกต่างไปจากของนีโม ซึ่งสัตว์บางชนิดจะมีแถบเพิ่มพลังชีวิตพิเศษ โดยความสามารถดังกล่าวมีความสำคัญ เนื่องด้วยอุปสรรคที่ท้าทายหลายประการที่มีอยู่ตลอดทั้งเกม และศัตรูที่มีจำนวนเหลือคณานับ ด้วยเหตุนี้ โดยทั่วไปจึงถือว่า "ลิตเติลนีโม" เป็นเกมที่เล่นได้ยากเป็นอย่างมาก
เว็บไซต์ไอจีเอ็นจัดให้เกมนี้อยู่ในอันดับที่ 68 สำหรับเกมที่ดีที่สุดของเครื่องเล่นเกมคอนโซลในระบบแฟมิคอม
รายพระนามพระมหากษัตริย์ดาโฮเมย์
พระมหากษัตริย์(อาโฮซู)แห่งดาโฮเมย์เป็นตำแหน่งผู้ปกครองของราชอาณาจักรดาโฮเมย์ซึ่งปกครองอยู่ในทางตอนใต้ของวันปัจจุบันประเทศเบนินตั้งแต่ 1600 จนถึง 1900 เมื่อฝรั่งเศสยกเลิกอำนาจทางการเมืองของราชอาณาจักร
Sources:
รายการผลงานของลิงคินพาร์ก
รายชื่อผลงานของวงดนตรีร็อกชาวอเมริกัน ลิงคินพาร์ก () ประกอบด้วย 6 สตูดิโออัลบั้ม, 5 อัลบั้มบันทึกการแสดงสด, 2 อัลบั้มรวมเพลง, 2 รีมิกซ์อัลบั้ม, 3 อัลบั้มเพลงประกอบภาพยนตร์, 12 วิดีโออัลบั้ม, 21 อีพี, 29 ซิงเกิล, 17 ซิงเกิลโปรโมต และ 36 มิวสิกวิดีโอ ลิงคินพาร์กก่อตั้งขึ้นในอะกูราฮิลส์ รัฐแคลิฟอร์เนีย ในปี พ.ศ. 2539 โดย ไมค์ ชิโนดะ (นักร้องนำและกีตาร์), แบรด เดลสัน (กีตาร์) และ รอบ บัวร์ดอน (กลอง) ส่วน โจ ฮาห์น และ เดฟ ฟาร์เรล เข้าร่วมวงในเวลาต่อมา และในปี พ.ศ. 2542 เชสเตอร์ เบนนิงตัน ก็ได้เข้าร่วมเป็นสมาชิกในวง
ลิงคินพาร์กมีชื่อเสียงโด่งดังไปทั่วโลกในปี พ.ศ. 2543 ด้วยอัลบั้มเปิดตัวของวง "ไฮบริดทีโอรี" (Hybrid Theory) ซึ่งติดอันดับสูงสุดในอันดับที่ 2 ใน "บิลบอร์ด" 200 เป็นอัลบั้มที่มียอดจำหน่ายสูงสุดอันดับที่เจ็ดแห่งปี 2000 และได้รับการรับรองระดับเพชร และระดับ 4× ทองคำขาวในยุโรป ซิงเกิลที่สี่จากอัลบั้มนี้ "อินดิเอ็นด์" (In the End) ติดอันดับสูงสุดในอันดับที่ 2 ใน "บิลบอร์ด"ฮอต 100 (สูงที่สุดในงานเพลงของลิงคินพาร์ก) และติดอันดับอยู่ในชาร์ตเป็นเวลา 38 สัปดาห์ ด้วยยอดจำหน่ายในสัปดาห์แรก 810,000 สตูดิโออัลบั้มชุดที่ 2 ของลิงคินพาร์ก "เมทีโอรา" (Meteora) ออกจำหน่ายในปี พ.ศ. 2546 เข้าสู่ "บิลบอร์ด" 200 ในอันดับที่ 1 ทำให้เป็นอัลบั้มที่มียอดจำหน่ายสูงสุดอันดับที่สามแห่งปี
ในปี พ.ศ. 2550 ออกสตูดิโออัลบั้มชุดที่ 3 "มินิตส์ทูมิดไนต์" (Minutes to Midnight) เป็นอัลบั้มแรกที่ติดอันดับหนึ่งในชาร์ต "บิลบอร์ด" 200 ด้วยยอดจำหน่าย 623,000 ชุด ในสัปดาห์แรก "อะเทาซันด์ซันส์" (A Thousand Suns) ออกจำหน่ายในปี พ.ศ. 2553 เป็นสตูดิโออัลบั้มชุดที่สามที่ติดอันดับแรกในชาร์ต "บิลบอร์ด" 200 แต่ยอดจำหน่ายในสัปดาห์แรกจำหน่ายได้น้อยกว่าครึ่งของที่เคยติดอันดับหนึ่งมาก่อน—240,000 ชุด "ลิฟวิงทิงส์" (Living Things) ออกจำหน่ายในปี พ.ศ. 2555 ด้วยยอดจำหน่าย 223,000 ชุด ในสัปดาห์แรก และต่อมาได้เป็นสตูดิโออัลบั้มชุดที่สี่ที่ติดอันดับหนึ่งในชาร์ต
ลิงคินพาร์กออกจำหน่ายผลงานอัลบั้มได้มากกว่า 60 ล้านชุดทั่วโลก และ 24,712,000 ชุดในสหรัฐอเมริกาเมื่อเดือนมิถุนายน พ.ศ. 2557 มีซิงเกิล 11 ซิงเกิลที่ติดอันดับหนึ่งในชาร์ต "บิลบอร์ด" เพลงอัลเทอร์เนทีฟ สองซิงเกิล "ครอว์ลิง" และ "นัมบ์/อานคอร์" ได้รับรางวัลแกรมมี ลิงคินพาร์กอันเดอร์กราวด์ เป็นแฟนคลับของวงที่เป็นทางการ โดยจะออกอีพีเป็นประจำทุกปี ซึ่งประกอบไปด้วยแทร็กหายาก เดโม แทร็กบันทึกการแสดงสด และรีมิกซ์
ศิวกร ชุ่มชื่น
ศิวกร ชุ่มชื่น อดีตนายแบบโดมอนแมน เป็นอดีตสมาชิกวงยูโฟร์ ค่ายคีตา เอนเตอร์เทนเมนท์
เริ่มเข้าวงการบันเทิงโดยเป็นนายแบบโดมอนแมนหลังได้รางวัลอันดับ2 หลังจากนั้นจิมมี่ก็ได้เป็นศิลปิน นักร้องบอยแบนด์วงยูโฟร์ ที่มาแทนเบียร์ที่เสียชีวิตไป ปัจจุบันจิมมี่ทำธุรกิจเบื้องหลัง
รายชื่อเครื่องบินของไทยแอร์เอเชีย
ณ วันที่ 1 พฤษภาคม พ.ศ. 2561 สายการบิน ไทยแอร์เอเชีย และ ไทยแอร์เอเชียเอกซ์ มีเครื่องบิน ดังนี้
หมายเหตุ : * = ไม่มีโลโก้แอร์เอเชียบริเวณเครื่องยนต์ ** = มีโลโก้แอร์เอเชียบริเวณเครื่องยนต์
คว็อน รี-เซ
คว็อน รี-เซ (; ; 16 สิงหาคม ค.ศ. 1991 – 7 กันยายน ค.ศ. 2014) หรือที่รู้จักกันในชื่อบนเวทีคือ รีเซ (RiSe) เป็นนักร้องไอดอลเกาหลีใต้ ซึ่งเป็นสมาชิกเคป๊อปเกิร์ลกรุปเลดีส์โค้ดจากค่ายโพลาริสเอนเตอร์เทนเมนต์ โดยก่อนที่เธอจะเข้าร่วมวงเลดีส์โค้ด เธอได้เข้าร่วมประกวดมิสโคเรีย 2009 และได้รับมงกุฏในฐานะ "มิสโคเรียเจแปนจิน" นอกจากนี้ เธอยังเป็นที่รู้จักในฐานะ 12 สุดยอดผู้เข้าแข่งขันของรายการ"สตาร์ออดิชันเกรทเบิร์ธ" ของบริษัทกระจายเสียงและแพร่ภาพมุนฮวา ทั้งนี้ เธอเกิดที่เมืองฟูกูชิมะ ประเทศญี่ปุ่น เธอจึงมีความคล่องแคล่วในการใช้ภาษา ทั้งภาษาญี่ปุ่น และภาษาเกาหลี
รีเซเกิดที่ฟูกูชิมะ ประเทศญี่ปุ่นสำเร็จการศึกษาจากโรงเรียนมัธยมต้นฟูกูชิมะโคเรีย ก่อนจะย้ายมาเรียนที่โรงเรียนโตเกียวโคเรีย และเข้าศึกษาต่อที่มหาวิทยาลัยเซเค ในสาขาเศรษฐศาสตร์และบริหารธุรกิจ
เมื่อวันที่ 3 กันยายน ค.ศ. 2014 เหล่าสมาชิกวงเลดีส์โค้ดได้ประสบอุบัติเหตุทางรถยนต์ โดยรถตู้ของพวกเธอได้พุ่งเข้าชนกับรั้วถนนในบริเวณใกล้เคียงกับพื้นที่ซินกัล-ดง บนทางด่วนยองดง ซึ่งอึนบี หนึ่งในสมาชิกของวงได้เสียชีวิตลงในที่เกิดเหตุ ในขณะที่มีข้อมูลอย่างไม่เป็นทางการรายงานว่าคนขับก็เสียชีวิตด้วยเช่นกัน โดยเธอและโซจองได้รับบาดเจ็บสาหัส ซึ่งรีเซยังคงอยู่ในสภาวะวิกฤติ และในวันที่ 7 กันยายน ค.ศ. 2014 เธอได้เสียชีวิตที่โรงพยาบาลมหาวิทยาลัยอาจู โดยที่ไม่ตื่นขึ้นมาจากอาการโคม่า
ณ บัด NOW
"ณ บัด NOW" เป็นซิงเกิลของสุกฤษฎิ์ วิเศษแก้ว จากมินิอัลบั้ม "ณ บัด NOW" ในปี พ.ศ. 2555 ประพันธ์เนื้อร้องโดย ปิยะ ครุธา แต่งทำนองโดย พณวรรธน์ พงศ์ภักดีบริบาล และเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 23 ธันวาคม พ.ศ. 2554
ในเดือนเมษายน พ.ศ. 2554 ได้ออกจำหน่ายเพลง ณ บัด NOW ในเวอร์ชัน เมษา มิกซ์ ที่รวมอยู่ในมินิอัลบั้มของเขาอยู่ด้วย
เพลง "ณ บัด NOW" ได้อันดับ 1 ของชาร์ตสถานีวิทยุทั่วประเทศไทยในปี พ.ศ. 2555 และอันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 1 มกราคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กรณีพิพาทอโยธยา
กรณีพิพาทอโยธยา (Ayodhya dispute; " 'Ayōdhyā Vivād' ", " 'Masʾala-ē Ayōdhyā' ") เป็นข้อโต้แยงในเชิงการเมือง ประวัติศาสตร์และศาสนาในเมืองอโยธยา ซึ่งเป็นความขัดแย้งระหว่างผู้นับถือศาสนาฮินดูและอิสลาม
ในคัมภีร์อโยธยา มหาตมยา กล่าวว่ามีโบสถ์พระรามอยู่ที่รามโกฏ อันเป็นที่ประสูติของพระราม ชาวฮินดูได้อ้างว่ามีการรื้อถอนโบสถ์พระรามมาสร้างมัสยิดบาบรีเมื่อ พ.ศ. 2271 ตามคำสั่งของพระเจ้าบาบูร์หรือบาบาร์แห่งราชวงศ์โมกุล ปัญหาความขัดแย้งระหว่างฮินดูและมุสลิมในบริเวณนี้ ในสมัยที่ราชวงศ์โมกุลหรืออังกฤษปกครองอยู่นั้น ปัญหายังไม่บานปลาย มาลุกลามมากขึ้นหลังจากได้รับเอกราชแล้ว โดยในวันที่ 22 ธันวาคม พ.ศ. 2492 ชาวฮินดูได้นำเทวรูปของพระลักษม์ พระราม และนางสีดาเข้าไปไว้ในมัสยิด จนมีคำสั่งศาลเมื่อ 1 กุมภาพันธ์ พ.ศ. 2529 ให้ชาวฮินดูเข้าไปสักการะเทวรูปของพระรามได้
สันนิบาตราษฏริยะ สวยัมเสวกสังฆ์ ซึ่งเป็นสันนิบาตของชาวฮินดูหัวรุนแรง ก่อตั้งขึ้นตั้งแต่ พ.ศ. 2468 ได้ออกมาเรียกร้องให้มีการสร้างโบสถ์พระราม ณ บริเวณมัสยิดบาบรีตั้งแต่ พ.ศ. 2532 ทำให้พรรคการเมืองนำมาหาเสียงเพื่อจะได้รับการสนับสนุนจากชาวฮินดู รัฐบาลของวี พี นรสิงห์ต้องการจะแก้ปัญหานี้อย่างสันติจึงให้ศาลสูงที่ลักเนาตัดสินว่ามัสยิดบาบรีตั้งอยู่ในบริเวณที่เคยเป็นโบสถ์พระรามจริงหรือไม่ ก่อนจะมีการตัดสินชี้ขาดในวันที่ 11 ธันวาคม พ.ศ. 2535 สันนิบาตราษฏริยะ สวยัมเสวกสังฆ์และกลุ่มชาวฮินดูหัวรุนแรงอื่นๆกลัวว่าคำตัดสินจะกลายเป็นข้อผูกมัด จึงจัดชุมนุมชาวฮินดูที่มัสยิดและเข้าไปทำลายมัสยิดจนพังเมื่อวันที่ 6 ธันวาคม พ.ศ. 2535 รัฐบาลกลางจึงประกาศภาวะฉุกเฉินทั้งรัฐอุตตรประเทศ และสั่งจับแกนนำที่ก่อให้เกิดการจลาจล
การทำลายมัสยิดนี้มีผลกระทบต่อมุสลิมทั้งโลก มีการประท้วงของชาวมุสลิมจนเกิดการปะทะกับชาวฮินดูในนิวเดลี กัลกัตตา และบอมเบย์ มีการเผาโบสถ์ฮินดูประท้วงในปากีสถาน บังกลาเทศ และลอนดอน
บันทึกประวัติศาสตร์อันยิ่งใหญ่
ไท่สื่อกงซู (จีน:太史公書, อังกฤษ: Records of the Grand Historian, ปัจจุบันรู้จักทั่วไปในชื่อ สื่อจี้ 史記 - "บันทึกประวัติศาสตร์") เป็นอนุสาวรีย์ทางประวัติศาสตร์ของจีนโบราณและของโลก รู้จักในจีนตั้งแต่ศตวรรษที่ 2 ก่อนคริสตกาล มีเนื้อหาครอบคลุมช่วงเวลากว่า 2,500 ปี ตั้งแต่ยุคในตำนานสมัยจักรพรรดิเหลือง ไปจนถึงรัชกาลจักรพรรดิฮั่นอู่ตี้ประมาณศตวรรษที่ 2 ก่อนคริสต์ศักราช กล่าวกันว่างานเขียนชิ้นนี้เริ่มขึ้นโดย ซือหม่า ทาน นักดาราศาสตร์ใหญ่ประจำราชสำนักของจักรพรรดิอู่ และได้มาสำเร็จลงโดยบุตรชายของเขา ซือหม่า เชียน ผู้ที่มักได้รับการขนานนามว่านักเขียนผู้โดดเดี่ยว
บันทึกนี้จัดเป็นงานเขียนเชิงประวัติศาสตร์ที่เก่าแก่และมีอิทธิพลอย่างสูงชิ้นหนึ่งในประวัติศาสตร์มนุษยชาติ เสร็จสมบูรณ์เมื่อราว 100 ปีก่อนคริตศักราช ได้ถือเป็นแบบอย่างสำหรับ 24 ประวัติศาสตร์ราชวงศ์จีน (เสร็จสมบูรณ์ในรัชกาลจักรพรรดิเฉียนหลง) มีความแตกต่างจากประวัติศาสตร์รูปแบบตะวันตกกล่าวคือ บันทึกไม่ได้เขียนประวัติศาสตร์แบบ "บรรยายไปเรื่อยๆ อย่างต่อเนื่อง" แต่มีการแยกย่อยความให้เล็กลง เชื่อมโยงเนื้อหาที่คาบเกี่ยวกันจำนวนมากกับผู้นำที่มีชื่อเสียง บุคคลเฉพาะ ตลอดจนหัวข้อใหญ่ที่มีความสำคัญ